İsmayıllıda iki avtomobil toqquşub: 2 nəfər ölüb, 4 nəfər xəsarət alıb\nİsmayıllıda iki avtomobil toqquşub: 2 nəfər ölüb, 4 nəfər xəsarət alıb\nBAKU.WS APA-ya istinadən xəbər verir ki. İsmayıllı rayonunun Qalıncaq kəndinin sakini, 1988-ci il təvəllüdlü Abdullayev Ehtiram Azər oğlunun idarə etdiyi 10-UO-796 dövlət nömrə nişanlı VAZ 21015 minik avtomobili qarşı tərəfdən gələn 90-UT-602 dövlət nömrə nişanlı “Mercedes” markalı minik avtomobili ilə toqquşub.\nHadisə nəticəsində sürücü E. Abdullayev, rayonun Qəzli kənd sakinləri - 1997-ci il təvəllüdlü Manafov Məhəmməd Azər oğlu, 2011-ci il təvəllüdlü Abdullayev Rəsul Şaban oğlu, 1992-ci il təvəllüdlü Abdullayev Şərif İsrail oğlu və 1995-ci il təvəllüdlü Abdullayev İmam Allahverdi oğlu müxtəlif dərəcəli bədən xəsarətləri alıblar. Onlar İsmayıllı rayon Mərkəzi Xəstəxanasına yerləşdirilib.\nİsmayıllı sakinləri - 1993-cü il təvəllüdlü Allahverdiyev Qərib İsmayıl oğlu və 1998-ci il təvəllüdlü İsmayılov Qalib Əllədin oğlu isə aldıqları ağır xəsarətlər səbəbindən hadisə yerində dünyasını dəyişib.\nKredit evlər Yolda qalan şəxsə kömək etmək istəyən sürücünü yük maşını vurub öldürdü - VİDEO Azərbaycanın tanınmış sehrbazı yolda faciəvi şəkildə öldü (VİDEO, FOTO) Şamaxıda içində 8 nəfər olan avtomobil 70 metr hündürlükdən dərəyə aşıb Polis qəza törətdi - Ölən var Azərbaycanda toy karvanında qəza: 9 nəfər yaralandı - 4-ü uşaqdır (VİDEO) İsmayıllıda “BMW” aşdı - Ölən və yaralanan var Toy karvanındakı “Mercedes” qəza törətdi - 3 ölü, 5 yaralı Azərbaycanda avtobus qəzaya uğradı: yaralılar var


Sülhsevər "cütlük" - Stadium.az\n25.09.2017 | 1988 dəfə oxunub\nAzərbaycan Premyer Liqasının VI turunun “Zirə” – “İnter” oyunu nadir təsadüf olunan seriyanın davamı ilə diqqət çəkib. Stadium.Az xəbər verir ki, 1:1 hesabı ilə başa çatan paytaxt derbisi ardıcıl 5-ci dəfə heç-heçə nəticələnib.\nÖtən mövsümdə 4 dəfə bərabərliklə ayrılan rəqiblər yeni mövsümə də sülhlə başlayıb. Bu da eyni komandaların ardıcıl heç-heçələri sıralaması baxımından Azərbaycan çempionatları tarixinin rekordunun təkrarıdır. Yarışın 25 illik tarixində bunadək 3 cüt ardıcıl 5 dəfə heç-heçə etmişdi. 2011-12-ci illərdə AZAL-la “İnter”, 2013-14-cü illərdə AZAL-la “Xəzər Lənkəran”, 2013-15-ci illərdə “Rəvan”la “Sumqayıt” 5 qarşılaşmada qalibi müəyyənləşdirə bilməmişdi.\nAmma paytaxt derbisi əvvəlki üç “sülhsevər” cütdən fərqlənir. Çünki həmin seriyalarda hesab nəticələri fərqli olubsa, “Zirə”ylə “İnter”in bütün heç-heçələri eynihesablıdır – 1:1. 5 dəfə bu hesabla ayrılan rəqiblər daha bir rekordu təkrarlayıb. Belə ki, 1992-ci ildən keçirilən Azərbaycan çempionatlarında bunadək yalnız bir cütün oyunları ardıcıl 5 dəfə eyni nəticə ilə başa çatmışdı. 2016-17-ci illərdə “Qarabağ” “Zirə”ni 5 dəfə 2:0 hesabı ilə məğlub etmişdi. Daha 6 cütdə isə eyni nəticə 4 dəfə təkrarlanıb. (pfl)


Homoseksual filmlərin tarixi\n13:06 15 Aprel 2014 3936 dəfə oxunub\n3936 dəfə oxunub\nUzun müddət dünyanın bir çox ölkələrində homoseksual münasibətlərin kinoya gətirilməsi qadağan edilib.\nMəsələn, 1930-cu illərdə Amerika Kino Şirkətləri Assosiasiyası Heys etik kodeksini qəbul etmişdi. Kodeks assosiasiyanın rəhbəri, respublikaçı Uilyam Harrison Heysin adı ilə bağlıdır. 1967-ci ildə ləğv edilən Kodeks nəinki homoseksuallığı, hətta heteroseksuallığı yasaq etmişdi. Yeganə izn verilən şey komediyalarda qadına bənzər şıltaq, nazlı kişi obrazı idi.\nBəzi iddialara görə gey münasibətlərinə işarə edən ilk filmi rejissor, prodüser Uilyam Dikson çəkib. Fransada ingilis mühacirinin ailəsində doğulan Diksonun 1894-cü ildə çəkdiyi bu film “Diksonun ekperimental səsli filmi” adlanır.\n24 saniyəlik filmdə iki kişi ehtirasla qucaqlaşaraq rəqs edir, digəri isə skripkada çalır. Hərçənd, rejissorun məhz bu münasibətlərə aksent etməsi haqda dəqiq məlumat yoxdur. Deyilənlər, yalnız ehtimaldır.\nAmma kino tarixində məlum mövzuda ilk film kimi, İsveç rejissoru Morits Staylerin danimarkalı yazıçı German Bangın “Mihael” romanı əsasında ekranlaşdırdığı ”Qanadlar” ekran işi qəbul edilir. Təəssüf ki, film internetdə yerləşdirilməyib. Amma romanı ikinci dəfə 1924-cü ildə məşhur Danimarka rejissoru Karl Dreyer ekranlaşdırıb. “Mixael”ə bu burdan baxa bilərsiz.\nFilm məşhur rəssamın şagirdinə sevgisindən danışır. Müəlliminin maddi imkanlarından yararlanan şagirdi sonda bir qadına vurularaq onu tərk edir. Rəssam isə xiffətdən ölür. Homoerotik münasibət filmdə ehtiyatla verilib, sevgi əsasən baxışlarda, mətnlərdə ifadə edilib.\n1919-cu ildə alman rejissoru Rixard Osvald “Başqalarına bənzəməyən” adlı maarifləndirici tammetrajlı film lentə aldı. Manifest xarakteri daşıyan film cəmiyyətin diqqətini homoseksualların problemlərinə yönəldir. İlk kadrlarda “175-ci maddə”nin bir neçə adamın üzərində Damokl qılıncı kimi asıldığı göstərilir. Uzun müddət Almaniyanın cinayət kodeksində yer almış “175 ci maddə”yə əsasən homoseksuallar cəzalandırılırdı.\nDövrünün inqilabi film sayılan “Başqalarına bənzəməyən” bu gün də maarifçilik, tolerantlıq baxımından aktualdır. Film göstərir ki, geylər xəstə, pozğun yox, normal insanlardır.\nQəhrəman istedadlı musiqiçidir, keçmiş sevgilisi onu şantaj edərək hakimiyyət orqanlarına homoseksual olduğunu xəbər verir. Homoseksuallığı bəlli olandan sonra onun konsertləri təxirə salınır, ona soyuq münasibət yaranır və nəticədə musiqiçi intihar edir. Filmin ssenari və ideya müəllifi, homoseksualların azadlığı uğrunda hərəkatın lideri, həkim, alim Magnus Hirşfelddir. Seksologiyanı araşdıran Hirşfeld, bunun üçün müntəzəm tədbirlər keçirir, hətta Lev Tolstoyu, Emil Zolyanı, Herman Hesseni, Tomas Mannı inandırmışdı ki, alman homoseksuallarına dəstək məktubu yazsınlar. Hitlerin hakimiyyəti dövründə filmin surətləri məhv edilib. Filmin yalnız müəyyən fraqmentləri qalıb.\n1931-ci ildə isə avstriyalı rejissor Leontine Saqan “Uniformalı qızlar” ilk lesbi filmini çəkir.\nBu, lesbilər arasında ilk kult film sayılır. Alman yazıçısı Krista Vinsloenin “Dünən və bu gün” romanı əsasında çəkilən film internatda Manuela adlı şagirdin gənc müəlliməsinə sevgisini anladır. Yasaq sevgidən xəbər tutan direktor onu məktəbdən qovmaq istəyir. Manuela intihara cəhd göstərir. Film üçün iki final çəklib: birincidə Manuela ölür, ikincidə onu dostları xilas edir. İkinci versiyanı amerikalı tənqidçilər pis qarşıladığına görə film Amerikada faciəvi finalla ekranlara çıxır. Rejissor təkcə lesbi münasibəti yox, eyni zamanda direktorun simasında despotik hakimiyyəti təsvir edib. 1958-ci ildə macar rejissoru Geza von Radvanyi məşhur alman-fransız aktrisası Romi Şnayederin iştirakı ilə filmin remeykini lentə alıb.\nAvropa kinosunun ilk gey filmlərdən biri fransız yazıçısı Jan Jenenin “Sevgi nəğməsi” (1950) qısametrajlı lentidir. Film qonşu kameralarda iki məhbusun sevgisini anladır. Onlar bir-birini arzulayaraq masturbasiya edir, gələcəklə bağlı xəyallar qurur. Bir neçə ölkədə qadağan olunan filmdə gey sevgisi açıq ifadə olunur.\nRejissor Basil Derdenin “Qurban” (1961) dramı İngiltərədəki homoseksual problemlərə toxunan ilk filmdir. Həmin illərdə İngiltərədə homoseksuallığı qadağan edən qanun şantaja yol açırdı. “Qurban” dramı Böyük Britaniyada homoseksuallara qarşı qanunun liberallaşmasında əhəmiyyətli rol oynadı.\nAlman rejissoru, Rosa von Praunhaymın 1971-ci ildə çəkdiyi “Pozğun homoseksual yox, onun yaşadığı cəmiyyətdi” filmi Almaniyada homoseksual hərəkatın aktivləşməsinə, onların öz hüquqları uğrunda mübarizəsinə təkan verdi. Az büdcə səbəbindən səssiz çəkilən filmdə əyalətdən şəhərə gələn gəncin homoseksual haqlar uğrunda mübarizəsi təsvir edilir.\nBu mövzunu cəsarətlə araşdıran rejissorlardan biri britaniyalı avanqard Derek Carmendir. O, ( “Vittgenşteyn”, “Mələklə söhbət”) seksual azlıqlardan bəhs olunan filmlərə görə Berlin kinofestivalının dəfələrlə xüsusi mükafatını alıb.\nAlman rejissoru Ulrike Ottinger lesbi kinosunun əhəmiyyətli fiquru sayılır. Onun filmlərində qadınların seksual arzuları açıq yox, incə şəkildə səhnə mizanlarında verilir. Rejissorun dəniz səyahəti zamanı pirat qadınlara qoşulan bir qrup qadının macərasından danışan “Madam X” (1975) kult filmi satirik və erotik fantaziyadır.\nBaşqa bir alman rejissoru Monika Treutun (1954) “Bakirə maşını” filminin qəhrəmanı San Fransiskoda lesbi subkulturasını araşdırır.\nHomoeksual mövzunu müntəzəm işləyən rejissorlardan biri ispan rejissoru Eloy de la İqlesia olub.\nOnun ekran işlərində (“Deputat”, “Məşuqlar”) homoseksual münasibətlərin açlq təsviri var.\n1973-cü ildə amerikalı rejissor Kristofer Larkin “Tamamilə təbiidir” filmində daha da irəli gedir: iki gey birlikdə yaşayır, yemək hazırlayır, əylənir, sevişir. Onlar bədbəxt yox, xoşbəxt ailə kimi təsvir edilir. Amma film prokatda uğur qazanmır.\nArtıq dünyada bütöv bir homoseksual kino sənayesi formalaşıb. 150-yə yaxın homoseksual film festivalı var.\n“Donqar dağ”, “Quşlar üçün qəfəs” ən çox gəlir gətirən gey filmləridir.


Valideynlərin bəzi səhvləri uşağın immunitetini zəiflədir » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 4-03-2015, 19:00\nSəs ver: Uşağın immunitetinin möhkəmləndirilməsinə onun doğulduğu ilk gündən başlamaq lazımdır.\nBunun üçün ilk növbədə körpəni lazım olandan artıq geyindirməyin. Biz, uşaq doğulan gündən onu qalın geyindirməyə, üstünü daha isti örtməyə adət etmişik. Əslində isə bu əməlimizlə biz heç də uşağa kömək etmiş yox, əksinə, ancaq zərər vurmuş oluruq. Əgər uşaq doğulan gündən etibarən yüngül şəkildə bələnərsə, sonra döşəmədə iməkləməyə, otaqda ayaqyalın gəzməyə öyrəşmiş olarsa, o daha möhkəm və sağlam böyüyəcək.\nƏlbəttə ki, bu zaman hər bir şeydə həddini bilmək lazımdır! Uşaq tez-tez\nüşüyərsə və nəticədə də tez-tez xəstələnərsə, onun immuniteti yalnız korlana bilər.\nYenidoğulmuş körpənin immunitetini möhkəmləndirmək üçün ona hər gün hava\nvannaları etmək lazımdır. Uşaq üçün hava vannalarını o, evə gətirildiyi\ngündən başlamaq olar. Gün ərzində 2 dəfə olmaqla uşağı soyunduraraq onu\n1-2 dəqiqə ərzində lüt saxlayın. 1 aylığından sonra bu vaxtı 5 dəqiqəyə, 6 aylığına qədər 10 dəqiqəyə, 1 yaşına qədər 15 dəqiqəyə qədər\nçatdırın. Otağın temperaturu 22-23 C olmalıdır. Əgər çöldə hava soyuq deyilsə, uşağı tədricən, otağın nəfəslik pəncərəsi açıq olmaqla, otaqda qalmağa öyrəşdirmək lazımdır.\nUşaq doğulduğu gündən etibarən 2 saatdan az olmayaraq (buna uşağı tədricən öyrəşdirmək lazımdır) açıq havada olmalıdır. Bunun üçün "qırxın\nçıxmasını" gözləməyin! Gəzintiləri yalnız hava çox şaxtalı və küləkli olduqda təxirə salmaq olar.\nDaha bir faydalı məlumatı da diqqətinizə çatdırmaq istəyirik. Bir yaşına\nqədər olan uşaqla (və ya uşaq gəzə bilmədiyi vaxta qədər) gəzintiyə çıxmağa hazırlaşarkən, uşağı həddindən artıq isti geyindirməmək üçün, çox sadə bir qaydaya əməl edin: uşağa geyindirdiyiniz paltar qatlarının sayı, sizin özünüzün geyindiyinizdən 1 qat artıq olmalıdır. Uşağınız gəzməyə, daha sonra isə qaçmağa başladıqda, onun hərəkətliliyini də nəzərə almaq lazımdır. Bir yerdə qərar tutmayan uşağın "soyuqdan donması” böyüklərə nisbətən daha az ehimal olunur. Ona görə də uşağın paltarlarının qatının sayı sizdə olduğu kimi olmalıdır, artıq yox! Uşağın tərləməməsi üçün onun geyidiyi paltarlar təbii materiallardan olmalıdır. Yadda saxlamaq lazımdır ki, tərləmiş uşağın xəstələnmək ehtimalı çox yüksək olur.\nƏksər hallarda biz uşağa ayaqyalın gəzməyi icazə vermirik. Bu zaman biz dərindən düşünməyərək, onu bu yolla bədənini möhkəmləndirməyin vacib üsullarından birindən məhrum etdiyimizi bilmirik. Həkimlər tez-tez ayaqyalın gəzən uşaqların immunitetinin xeyli dərəcədə yüksək olmasını qeyd edirlər. İnsanların pəncələrinin altında xeyli sayda bioloji aktiv nöqtələr mövcuddur ki, onların mexaniki və fiziki şəkildə stimulyasiyası\norqanizmin immunitetini də yüksəldir. Ancaq bu zaman onu da nəzərə almaq lazımdır ki, uşağı ayağyalın gəzməyə (qışda isə nazik corablarda) alışdırmaq üçün bunu o gəzməyə başladığı ilk günlərdən, həm də sistematik şəkildə etmək lazımdır. Dəniz qumu və dəniz çınqılı üzərində ayağyalın gəzmək olduqca xeyirlidir. İmmunitetin möhkəmləndirilməsindən əlavə bu həm də yastipəncəliyin ən yaxşı profilaktik və hətta müalicə üsuludur.\nİmmunitetin mökəmləndirilməsi üçün digər yaxşı "trenajor” - xüsusi massaj xalçasının üzərində gəzməkdir. Wiyinka\nloading... Uşaq yuxusunun əhəmiyyəti və qaydaları\nmende demek olarki hergun gezdirirem ve neticesi elaadi[left][/left]\n9 mart 2015 13:56\n# 14 Qadının ən böyük vəzifəsi analıqdır :50: leyla_258\nonda diqqetli olsunlar dddeeeee!\ncox duzdu usaq korpe vaxdi nece oyrenirse elede olur men belede edirem hetta 20° marozdada cole cixariram\noxuduma.amma hələki uşagım qoqqu .olanda bu məsləhətlərə əməl edəcəm.SÖZ....\n5 mart 2015 00:55\n# 11 Səndən sadəcə bir istəyim var hər zaman həyatımda,yanımda , qəlbimdə ən əsası sol yanımda ol Vüsal.Cünki səni coooooooox S E V İ R Ə M ♡ ece uslu\nuwaga baxmagi hec bacarmiram\n5 mart 2015 00:33\nBir taniş var uşagi kelem kimi ele geydirirki uşagin yerne men boguluram mencede coxda istide yaxsi deyil tewekkur\n# 9 Allahim sozlerimi nece aciqlayim?Bu sozlerde sendendir,yene sene donmekdedir. Zeynuş\nGün ərzində 2 dəfə olmaqla uşağı soyunduraraq onu 1-2 dəqiqə ərzində lüt saxlayın. Bununla razi deyilem cunki sohbet hec qirxi cixmamis usaqdan gedir.Bu balacaliginda usaqi soyundurub hetta bir iki deq .saxlamaq duzgun hesap etmirem.\n4 mart 2015 21:15\n# 8 Agaca dayanma çürür,insana güvenme ölür.Aç ellerini Rabbine seni bir tek O görür. BARBI\nMen ozumde qalin geyinenlerdenem hemise cezasini cekmisem bir az soyuq olduqda xestelenirem usagi cox istiye oyresdirmek duzgun deyil\n4 mart 2015 20:52\n# 7 Canımı yaktıktan sonra, hiç birşey olmamış gibi helallik isteyenler! Cehennemde yandığınızı görsem üzerinize benzin dökerim... ! gulka azeri\nduzdu ruslar da bele edir,usag dunyaya gelende balnisada onu 1ce ekdiye belediler basi da acix qaldi balnnisa ise kfayet qeder isti idi payiz fesli oldugina baxmayaraq,Az,da ama usagi balnisadayken cox beleyirle walla hetta basini orturler bele olanda usaq isdiye oyrewiy soyuqa duwen kii xesdelenir\n4 mart 2015 20:09\nuwaqlari qalin geyindirmek yaxwi deyil hekimler meslehet gorurlerki evde uwaqlarin bawina papaq qoymayin\n4 mart 2015 20:06\nFaydalı məsləhətlərdi,məndə bu cür düşünürəm,uşağı balacalıqdan soyuğa,açıq havaya alışdırmaq,yeri gələndə ayağıyalın,qumun,daşın üstündə gəzməyi vərdiş halına gətirmək lazımdı..\n4 mart 2015 19:58\n# 4 Ədəbim əl verməz ədəbsizlik edənə,susmaq ən gözəl cavab ədəbi əldən gedənə....... Menim balam\nÇox da qalın geyindirmek yaxşi deyil.\n4 mart 2015 19:50\ntewekkuler faydali meslehetlerdi men yayda qoymuram ayaqyalin gezsin ikiside qiwda olub deye istiye oyrewibler biraz hava doyuyan kimi xestelenirler\nFaydalı məsləhətlərdi ancaq yazılıbki uşağın geyimi böyüklərdə neçə qatddısa o qədərdir ancaq mən bilən böyüklərdə iki qatdırsa uşaqlarda üç qat olmalıdır... Birdə uşaqların yay aylarında ayaq yalın gəzmələri çox faydalıdır əsasəndə torpağın üzərində...\n4 mart 2015 19:11


Yazıçılar Birliyində türkoloq-alim Əkbər Babayev yad edilib\nOktyabrın 17-i Azərbaycan Yazıçılar Birliyinin (AYB) “Natəvan” klubunda türkoloq-alim Əkbər Babayevin 90 illiyi qeyd edilib.\nTədbiri giriş sözü ilə açan Yazıçılar Birliyinin sədri, Xalq yazıçısı Anar Əkbər Babayevin həyat və yaradıcılığından, onun Azərbaycan və ümumilikdə türk ədəbiyyatı üçün gördüyü işlərdən danışıb:\n“Əkbər Babayev Moskvada yaşasa da, bütün qəlbilə Azərbaycana, Azərbaycan ədəbiyyatına bağlı olub. Əkbər Babayevin adı türk ədəbiyyatından ayrılmazdır. Xüsusilə Nazim Hikmət yaradıcılığı, dühası ilə əlaqədar qiymətli əsərlərin müəllifidir. Bundan başqa o, Nazim Hikmətlə çox yaxın dostluq əlaqələri saxlayıb. Hətta Bakıya da bir yerdə gəlirdilər. Nazim Hikmət vəfat edəndən sonra Əkbər Babayevin işlətdiyi bir ifadə heç vaxt yadımdan çıxmır: “Nazimdən sonra biz yetim qaldıq, biz Nazim Hikmətin yetimləriyik”.\nAzərbaycan Yazıçılar Birliyinin Moskva filialının rəhbəri, türkoloq Tofiq Məlikli də çıxışında Əkbər Babayevlə bağlı xatirələrini bölüşüb, onu Nazim Hikmət yaradıcılığının əvəzsiz tədqiqatçısı adlandırıb:\n“Əkbər müəllimin fəaliyyəti ədəbi baxımdan çox qiymətlidir. Nazim Hikmətin səkkiz cildlik əsərlərini toplamaqla ədəbiyyata əvəzsiz töhfə verib. Onun bütün dünyada tanınmasında, Türkiyədə Nazim Hikmət yaradıcılığının öyrənilməsində bu toplunun rolu danılmazdır”.\nƏkbər Babayevin yüksək insani keyfiyyətləri barədə də danışan T.Məlikli onun heç vaxt unudulmayacağını, Nazim Hikmət şeiriyyatı durduqca xatırlanacağını qeyd edib.\nƏkbər Babayevin qardaşı qızı Günəş Babayeva onun bir filoloq və alim, Nazim Hikmət yaradıcılığının tədqiqçisi kimi xatırlandığını bildirib. G.Babayeva əmisinin insani keyfiyyətlərindən də danışıb:\n“Əmim rəhmətə gedəndə yaşımız çox deyildi. Buna baxmayaraq, onun bizim layiqli vətəndaş kimi yetişməyimizdə əməyi böyük olub. Həmişə çalışıb ki, biz elmli, geniş dünyagörüşünə malik bir insan olaq. O, rəhmətə gedəndən sonra biz çalışdıq ki, Əkbər Babayev unudulmasın. Gəncədə evi yerləşən küçəyə onun adı verildi, yaşadığı mənzilin qarşısında barelyefi asıldı. İndi də mütəmadi olaraq yerli kanallarda haqqında verilişlər hazırlanır. Bu ilin əvvəlində Türkiyədə olanda İstanbul Universitetinin nəzdində fəaliyyət göstərən “Nazim Hikmət” klubunun prezidenti ilə görüşdük. Söhbət əsnasında məlum oldu ki, Türkiyədə Nazim Hikmətin Moskvada yaşadığı dövr haqqında az şey bilirlər. Bildiklərinin çox hissəsi də yanlışdır. Hər il Türkiyədə keçirilən Nazim Hikmət günlərinə biz də dəvət edildik. Gələn il keçiriləcək tədbir Əkbər Babayevə həsr ediləcək. Orada mümkün qədər Nazim Hikmətin Moskvadakı həyatı və Əkbər Babayev haqqında məlumat verməyə çalışacağıq”.\nŞair Ramiz Rövşən Əkbər Babayevlə şəxsən tanış olmadığını təəssüf hissilə qeyd edib.\nBildirib ki, Əkbər Babayev türk ədəbiyyatını dünyaya tanıtmaq kimi şərəfli bir işin öhdəsindən layiqincə gəlib. Nazim Hikmətin Türkiyənin özündə tanınmağında yaxından iştirak edib.\nTürkoloq Aqşin Babayev alimin həyatındakı Nazim Hikmətlə bağlı bəzi nüanslara toxunub:\n“Əkrəm Babayevlə Nazim Hikməti təkcə ədəbi deyil, həm də dost münasibətləri birləşdirirdi. Nazim Hikmət ona öz oğlu kimi bağlanmışdı. Hətta bir kitabı üçün “Məni mənə xatırladana” avtoqrafıyla Əkrəm Babayevə hədiyyə etmişdi”.\nTədbirin sonunda Xalq yazıçısı Anar qeyd edib ki, Əkbər Babayevlə bağlı xatirələr kitabının çapını Yazıçılar Birliyi öz üzərinə götürür.\n525-ci qəzet.- 2014.- 18 oktyabr.- S.11.


Azərbaycanlıların avara zəngləri\nTəki düşüncəmiz avropalaşmasın\nMolladan soruşurlar ki, kefin necədir? Deyir ki, necə olacağam, qoca kişiyəm də! Deyəndəki əşi, qocalığı boynuna alma, Mollanın cavabı belə olur. “Mən boynuma almadım, özü gəlib oturdu boynumda, heç məndən soruşmadı ki, razısan, ya yox".\nİndi bu “Avropaya inteqrasiya" deyilən də elə o "qocalıq" kimi, istəsək də, istəməsək də gəldi oturdu boynumuzda. Yerişimiz, geyimimiz, danışığımız, yeməyimiz evimiz, fikrimiz, zikrimiz... Yox, yox bircə fikrimiz düşüncəmiz avropalaşmasın!\nAman, aman, Avropasayağı düşüncə tərzindən aman!\nBircə anda biz min illik, milyon illik qaydalarımızdan əl çəkib onların adətlərini qəbul edə bilmərik. Bax, elə götürək ailə münasibətini. Bizdə valideyn işdən çıxan zaman evə tələsir, ailənin yığılmasını gözləyir, birlikdə yemək yeyir, dərd-sərlərini bölüşürlər. Onlarda isə iş qurtardı, məsələ bitdi. Hər kəs gedir restoranda yeyib-içir, hardasa dincəlir, uzaqbaşı yatanda evə gəlir, öz açarı ilə evin qapısını açıb, girib yatır.\nBizdə övlad böyüyəndə valideyn onun üçün toy edir, evləndirir, bir müddət qayğısına qalır.\nOnlarda övlad istəyəndə evlənir və bu zaman heç valideynin xəbəri də olmur. Saymaqla qutarmaz, bir sözlə, bizdə nə varsa, onun əksi Avropadadır. Düzdür, bizdən bəzi yaxşı şeylər öyrəniblər, amma çox azdır bunlar. İndi də işi belə qurublar ki, biz onlar kimi yaşamalı, köhnə vərdişlərimizi tərgitməliyik.\nAman, aman Avropa düşüncə tərzindən aman!\nİşin ən pis tərəfi odur ki, inteqrasiya yavaş-yavaş daxil olur ölkəmizə. Bir az televizorla, bir az məişət avadanlıqları ilə, bir az avtomobillə, çox-çox kompüterlə nə bilim nə ilə, nə ilə...\nTəki düşüncəmiz avropalaşmasın.\nBəziləri deyir ki, inteqrasiyadan məqsəd elə düşüncə tərzini dəyişməkdir. Mən isə inanmıram. Həm istəmirəm, həm də arxayınam, inanmıram ki, biz ingilis kimi düşünək. Elə götürək mobil telefonda danışıq qaydasını. Biri götürüb zəng edir sənə. Əlindəki işi buraxıb hövlnak açırsan telefonu. Danışır, danışır, bir dəqiqə, beş dəqiqə, 20 dəqiqə, 1 saat. Sən demə, bunun telefonunun pulsuz dəqiqəsi varmış. Özü avaradır, səni də avara edir işindən.\nYaxud da, tərsinə, vacib bir iş üçün zəng edirsən kiməsə, "adboy" verir, zəng edirsən "adboy" verir, axırda özü yığır ki, guya sənin puluna qıymır, centlmenlik edir. Əşşi, sən mənə bir “alo" de, bir-iki qəpiklik hörmətin lazım deyil. Qoy mən sənə deyə bilim ki, məni öldürənin adı nədir, ya nə isə başqa bir kəlməni çatdıra bilim!\nGördün də, necə sübut etdim ki, biz ingilis kimi düşünə bilmərik.\nBaşqa bir misal. Götürək kompüterdə internet xidmətini. Vallah, adam qələt eləyir ora daxil olur. Ordan bir söz, burdan bir söz, oradan bir atmaca. Elə bir köhnə Bakı küçələri ilə gedirsən, divarlara söykənmiş avara cavanlar, elə özləri kimi avara-avara sözlərlə adama sataşırlar. Söz sözdür də istər kompüterdə yaz, istər ağızla de! Day bunun harası oldu qloballaşma? Yox, biz elə qoca türklərik, elə o cür də qocalacağıq. Dəyişmə qorxusu yoxdur!\nİndi televizor yüzlərlə kanalı göstərir. Bunu icad eləyən avropalılar fikirləşiblər ki, hərə öz zövqünə uyğun olanı axtarıb tapsın, ona da baxsın. Amma biz türklər bütün kanalları al-üst edirik, müasir bir şey, ingilissayağı kino, musiqi, şou və s. tapırıq, oturub gözümüzü zilləyirik ora. Ay balam, özünə uyğun, türkə layiq şeylərə bax da! Axı onsuz da sən onların verilişlərinə baxmaqla onlar kimi olmursan, bir az oxşaya bilərsən! O toyuq ördək, qaz məsələsini bilirsən də!\nOnlarda da yaxşı cəhətlər ola bilər. Allahdır da, heç kəsdən payını əsirgəməyib. Hər millətə yaxşı bir cəhət verib. Yaxşı götürək, elə o bir yaxşı cəhəti də qoyaq türkün min dənə yaxşı cəhətlərinin üstünə! Buna razıyam. Day, avropalı maşın icad eləyib, indi bizə də gəlib çatıb o maşından, bu o demək deyildir ki, işə hərə öz maşınını minib getsin, axşam da evə gətirsin. Özü də elə bil döyüşə, müharibəyə-zada gedirlər iraq. Tanka oxşayır çoxusu. Amma yapon, atası rəhmətlik velosipedlə gedir işə. Həm idmandır, həm təmizlikdir, həm də qənaət! Özü də yapon işində nələr eləyir, türk nələr? Nahar fasiləsində bizdən birinin yediyini 100 nəfər çinliyə versən, bəs eləyər, hələ evinə də aparar artığını! Əə, pulun çoxdur lap yaxşı, day bu qədər tıxmaqla özünü niyə öldürürsən? O qədər yeyib-içirsən ki, day axşama qədər ağırlıqdan fısıldayıb, fısıldayır, iş görə bilmirsən!\nYox, bu bizdə adətdir! Belə yaşamışıq, belə də yaşayacağıq. Bu barədə narahatlığım, qorxum yoxdur! Mənim qorxum avropalılar üçündür. Axı onlarda yaxşı adətlərin hamısını bizdən götürüblər! Qədimdən-qədim türk öz mədəniyyətini, elmini onlara pay verə-verə bu günə gəlib çıxmışdır. Düzdür, avropalılar bizdən çırpışdırdıqlarının bəzilərini yaxşı qoruyublar, inkişaf etdiriblər. Amma bəzilərini dəyişdiriblər, zayını çıxardıblar. İndi onların bəzi çatışmamazlığına fikir verirəm, onlara yazığım gəlir. Deyirəm ki, indi o yazıqlar hardan öyrənəcəklər gözəl adətləri? Əvvəllər gözləri bizdə idi, indi biz deyirik ki, biz də sizə oxşayacağıq. Bəs onlar nə eləsinlər? Barı onları düşünək, onlara yazığımız gəlsin. Deyirəm özümüz heç, özümüz öyrənəcəyik, qiyamətə qədər yaşayacağıq, bunu Dədə Qorqud deyib; biz itib-batmayacağıq.\nAmma, avropalılara görə öz adətlərimizi, düşüncə tərzimizi dəyişməyək ki, o yazıqlar heç olmasa bir yaxşı adət bizdən öyrənsinlər! Necə ki, min illərdir öyrənirlər...


Bu Yeni İngilis Gözəllik Markası 'Demokratikləşdirən' Dəri Baxımıdır - Dəriyə Qulluq\nBir Makiyaj Rəssamından Soruşun\nBu Yeni İngilis Gözəllik Brendini Ən Yaxşı şəkildə Adi Xatırlayır\nÇox şey danışdıq Adi , digər markaların qiymətinin müəyyən bir hissəsinə təsirli məhsullar təqdim edən yenilikçi dəriyə qulluq markasıdır. Bunu necə edir, soruşursunuz? Bu sadədir. Aradığınız retinoldursa, əldə etdiyiniz retinoldur. Eyni hialuron turşusu və ya hər hansı bir miqdarda botanik yağına aiddir. Bir çox bahalı dəriyə qulluq maddələrini qarışdırmaq əvəzinə, hər dəfə yalnız bir neçə maddədən ibarət güclü məhsullar təklif edir. Bu yenilikçi proses və nəticədə dəli-əlverişli məhsullar, marka bazara çıxdıqda, əsasən interneti pozdu.İnsanlar bu barədə danışmaqdan əl çəkə bilmədi və o vaxtdan bəri böyük bir söhbət mövzusu oldu.\nİndi söhbətə əlavə etmək üçün başqa bir marka var. İngilis markasından danışırıq Açar siyahı , The Ordinary kimi oxşar şəkildə işləyir. İnanılmaz dərəcədə ucuz olduğu çox sayda güclü dəriyə qulluq məhsulları təqdim edir. Dəriyə qulluq sənayesini ciddi şəkildə pozmaq üçün ən son marka haqqında hər şeyi öyrənmək üçün sürüşməyə davam edin.\nƏgər heç üzünüzdə görünən, narahat və sıxılmış bir dəriyə qulluq məhsulları divarına baxmısınızsa, bu marka sizin üçündür. Açar Siyahı özünü 'gözəllik tərcüməçiniz' adlandırır, çünki məqsədi dəriyə qulluq etməyi 'demokratikləşdirmək' və əvvəllər qarışıq bir mövzunu asan və qarmaqarışıq etməkdir. Kaolin gil, qlikolik turşusu, retinol və skvalane kimi təmiz (populyar deyilsə də) dəriyə qulluq maddələrindən hazırlanmış dəriyə qulluq əsaslarını təqdim etməkdən qürur duyur. Hər bir məhsul sadə və sadədir, əsas tərkib hissəsi adı şüşə üzərində qeyd olunur.Veb sayt hər bir məhsulun / tərkib hissəsinin bütün üstünlüklərini sadalayır ki, ehtiyac duyduğunuz şeyi asanlıqla tapa bilərsiniz. Əsasən, bərabər hissəli dəriyə qulluq satıcısı və tərbiyəçisidir.\nDəriyə qulluq sadəliyini göstərən mantranın sübutu üçün markanın C kimi vitamin, zerdeçal, süd turşusu və (bəli, düşündüyünüz kimi) retinol kimi müxtəlif cılız dəriyə qulluq maddələrinin faydalarını sadalayan İnstaqramına baxın.\nHətta markanın qablaşdırması bizə The Ordinary-i xatırladır. Formullarının hər biri, The Ordinary məhsullarının hər birinin minimal estetikasına bənzər, açıq qara və ağ şüşələrdə yerləşdirilib. Biz dəli deyilik; biz dəli deyilik bütün . Əslində, əlçatan və büdcəyə uyğun bir dəriyə qulluq markasının artdığını görməkdən məmnunuq. Çünki gözəllik sənayesində olmağı öyrəndiyimiz bir şey varsa, qiymətin həmişə effektivliyə bərabər gəlməməsidir.\nAçar siyahı Zerdeçal 11 dollar Mağaza\nİndiyə qədər markanın cəmi 15 fərqli məhsulu var və bunların hamısı markanın İngiltərədəki veb saytı vasitəsilə əvvəlcədən sifariş edilə bilər. Hamarlığımıza əlavə etdiyimiz eyni iltihab əleyhinə ədviyyatdan hazırlanan Zerdeçal üçün ən həyəcanlıyıq. Faydaların uzun bir siyahısı var , qırmızılıq və qıcıqlanmanı azaltmaqla yanaşı dərini parlaqlaşdırmaq və yaxşılaşdırmaq da daxil olmaqla. Bu spesifik məhsul, dərini nəmləndirmək və qorumaq üçün skalanı düzəltmək üçün E vitamini ilə də hazırlanmışdır. Sözün əsl mənasında əllərimizi almaq üçün gözləyə bilmərik.\nDigər məhsullar arasında itburnu yağı, C vitamini, retinol, hialuron turşusu, çətənə yağı, Q10, kollagen və glikolik turşusu var (bunlarla məhdudlaşmır). Bütün qiymətlər İngilis funt sterlinqində göstərilmişdir, ancaq hesablamanı aparırsınızsa, qiyməti 13 dollardan çox olan bir məhsul yoxdur. Dediyimiz kimi, marka çılğın-əlverişlidir. İndi məhsullarımızın tədarükü üçün əvvəlcədən sifariş müddətinin bitməsini gözləməliyik. Tam nəzərdən keçirmək üçün bizi izləyin.\ntəbii afrika amerikan saçlarını düzəltmək üçün məhsullar\nqaranlıq döymə mürəkkəbdə parıldayır\nqaş tükləri yenidən böyümək üçün nə qədər vaxt alır


Ekonomist: " Amerika ictimai rəyi Netanyahunun mövqeyi ilə üst-üstə düşmür" | Sizinyol.com\nEkonomist: ” Amerika ictimai rəyi Netanyahunun mövqeyi ilə üst-üstə düşmür”\n“Ekonomist” jurnalı Amerika xalqının müharibə və beynəlxalq münaqişələrdən yorulmasına işarə edərək yazır ki, Netanyahu İranla qarşı-qarşıya gəlmək üçün Obama ilə həmkarlıq etmək məcburiyyətindədir.\nAzadxeber.net internet qəzetinin verdiyi xəbərə görə, “Ekonomist” jurnalı şənbə günü yayımlanan sayında, həftəsonu Cenevrədə keçirilməsi planlaşdırılan İran və 5+1 ölkələrinin nüvə müzakirələrinin əhəmiyyətinə və sionist rejim başçısının Amerikanı İranla razılığa gəlməkdən çəkindirmək səylərinə toxunaraq, İran mövzusunda Amerika ictimai rəyi ilə Netanyahunun mövqeyi ilə üst-üstə düşmədiyini yazır.\nİranın nüvə proqramı barəsində İsrail və ABŞ rəsmiləri arasındakı aşkar ixtilaflara işarə edən “ekonomist”, bu barədə hətta respublikaçıların İsrail kimi müttəfiqlərini açıq tənqid etdiyinə görə demokratları qınamaqdan çəkindiyini bildirir.\n“Ekonomist”in yazdığına görə, ABŞ Dövlət katibi Con Kerri Amerikanın İranın nüvə proqramı barəsində mövqeyini tənqid edən Netanyahuya cavab olaraq deyib: Barak Obama hökuməti Amerika və İsrail kimi müttəfiqlərinin mənafeyini yaxşı anlayır. O daha sonra deyib: “Biz kor deyilik, güman etmirəm ki, axmaq da olaq”.\nBu açıqlamanın Amerikada partiyalararası münaqişəyə səbəb olacağı və respublikaçıların düşməni sevindirmək səbəbi ilə demokratları tənqid edəcəyi ehtimal edilsə də, belə bir münaqişə baş vermədi. Hətta, bir neçə tanınmış respublikaçı kinayə ilə Netanyahunun mövqeyini tənqid edib.\nABŞ Senatının “demokrat” olmasını qeyd dən “ekonomist” onu da yazır ki, İranın nüvə danışıqlarında sanksiyaların gücləndirilməsinin tərəfdarı olan senat başçıları, eyni zamanda öz partiyalarından olan prezidentlə qarşı-qarşıya gəlmək istəmirlər.\nYazının sonunda isə deyilir: “İran böhranı Netanyahu ilə Obama arasındakı keçmiş ixtilafları bir az da dərinləşdirib. Ancaq Amerika ictimaiyyətinin xarici münaqişələrdən bezməsi konqresin həmişəkindən daha zəif müttəfiq halına düşməsinə səbəb olub. İstənilən halda, Netanyahu İranla üz-üzə gəlmək üçün Obamadan yanadır. Mümkündür onlar arsında taktiki gedişlər barəsində fikir müxtəlifliyi olmuş olsun, ancaq Amerika İsrail baş nazirinin fikirlərini tam dəstəkləmir.”


Powerpoint ilə liderlər üçün marketinq? | Martech Zone\nWednesday, May 13, 2009 Bazar, Oktyabr 4, 2015 Douglas Karr\nArtıq 10-dan sonra və sabah da bir müştəri üçün bir təqdimat hazırlamalıyam. Son bir neçə ildə saysız-hesabsız təqdimatlar etdim - hər birinə çox saat ayrıldım. Mükəmməl bir təqdimat konfranslarda və ticarət sərgilərində bir çox potensial yarada bilər ... lakin qalan vaxtlarda məlumat adətən yalnız toz toplayır. İndiyə kimi!\nHər dəfə təqdimatlarını yerləşdirmişəm Slideshare bunları blogumda paylaşa bilmək üçün, Facebookvə ya LinkedIn.\nBu bəziləri üçün köhnə xəbər ola bilər, ancaq Slideshare-də özümün özünəməxsus bir xüsusiyyət tapdım ki, bu da mənim kimi şirkətlərin Slideshare-də Powerpoint təqdimatlarını tanıtmaqla ixtisaslı liderləri idarə etmələrini təmin edəcəkdir. Kampaniya funksionallığı qurğuşun məlumatlarını toplamağa və potensial başına 1 dollar (telefon nömrəsi ilə 4 dollar) yükləməyə imkan verir.\nBu tətbiqetmədən pul qazanmağın cəlbedici bir yoludur və həm müəssisələr, həm də Slideshare üçün qələbədir. Təsəvvür edin Youtube müəssisələrə bunu etməyə imkan verdi! İzləyicilərin saytınıza daxil olmasına imkan verən bir videonun sonunda böyük bir hərəkət çağırışı əlavə edin və düşünürəm ki, müəssisələr dəstə-dəstə qeydiyyatdan keçəcəklər! İşlevsellik olduqca möhkəmdir - xüsusi təqdimatlar, xüsusi etiketli təqdimatlar və ya bütün hesabınız üçün kampaniyalar qura bilərsiniz.\nQurğuşun funksionallığını sınaqdan keçiririk Kompleks Blogware nə qədər ixtisaslı olduqlarını görmək. Düzgün təqdimatların bizə doğru perspektivləri cəlb edəcəyinə ümid edirik, buna görə görmək üçün yüz potensial almaq istəyirik.\nTags: edirtəqdimattəqdimat aparırslideshareslideshare potensial


Marketlər dərman sata bilməyəcək\nMarketlər dərman sata bilməyəcək\nBu gün dünyanın bir sıra ölkələrində reseptsiz dərmanların marketlərdə də satılmasına icazə verilir. Azərbaycanda isə hələ ki, bu cür icazə yoxdur.\nMilli Məclisin Səhiyyə Komitəsinin sədr müavini Musa Quliyevin “Trend”ə verdiyi məlumata görə, Azərbaycanda bununla bağlı məsələ gündəmdə deyil.\nDeputat vurğulayıb ki, dünyada belə bir təcrübə olsa da, Azərbaycanda tətbiq olunmur. Onun sözlərinə görə, ölkəmizdə dərman vasitələrinin deyil, bioloji aktiv maddələrin aptekdən kənarda, marketlərdə satılmasına icazə verilib:\n"Biz bu məsələyə bir neçə ay əvvəl baxdıq və qanunvericiliyə dəyişiklik edildi. Hazırda bioloji aktiv maddələrin marketlərdə satılmasına qanunla icazə var, burada uyğun sanitar-gigiyenik normalar, temperatur, işıq rejimi gözlənilməklə satışına icazə verilir. Əgər bu şəraiti təmin edən marketlər istəsələr, bioloji aktiv maddələri də sata bilərlər. Lakin dərman vasitələrinin satılmasına icazə verilmir. Dərmanların satışına icazə verilməsi hələ ki, gündəmdə deyil. Bilirsiniz ki, Azərbaycanda icbari tibbi sığortaya keçid planlaşdırılır və reseptlə satılan dərmanlar icbari sığorta paketinə daxil olacaq. Bəlkə də ondan sonra bu məsələyə baxmaq olar".\nM.Quliyev bildirib ki, böyük ölkələrdə bu təcrübə tətbiq olunur: "Dərmanların marketlərdə satılmasına icazə verilməsi üçün uyğun şərait yaradılmalıdır. Təsəvvür edin ki, kənd rayonunda mağazada dərman satılır. Bilməyəcəklər ki, o dərmanı hansı şəraitdə, hansı tepmeraturda saxlamaq lazımdır. Hələ ki, reseptsiz satılan dərmanların apteklərdən kənarda satılmasına icazə verməyə ehtiyac görmürəm, çünki Azərbaycanda aptek şəbəkəsi kifayət qədər genişdir".\nQeyd edək ki, Rusiyada ərzaq mağazalarında reseptsiz verilə bilən dərmanların satışına icazəni nəzərdə tutan qanun layihəsi 2017-ci ildə hazırlanıb.\nMütəxəssislər hesab edirlər ki, qanun layihəsi qəbul olunacağı təqdirdə əsasən kiçik şəhərlərdə apteklər bağlana bilər.\nQeyd olunur ki, bu qanundan daha çox ərzaq mağazalarının yaxınlığında yerləşən apteklər zərər görəcək.\nQanun layihəsinin müəlliflərinin fikrincə isə, reseptsiz verilə bilən dərmanların ərzaq mağazalarında satışı dərmanların ucuzlaşmasına gətirib çıxara bilər.\nMəqalədə : aptek dərman Musa Quliyev


انْ يَكُنِ الشُّغْلُ مَجْهَدَةٌ، فَاتِّصالُ الْفَراغِ مَفْسَدَةٌ\n“Əgər iş yorğunluğa səbəb olursa, işsizlik fəsada səbəb olur.”\nİmam Əli (ə) bu hədisdə mühüm bir məsələyə işarə edir, o da budur ki, iş və peşə yalnız iqtisadi xarakter daşımır, həm də mühüm əxlaqi bir məsələdir. Elə bu səbəbdən, o həzrət işsizliyi fəsad, işi isə onun qarşısını alan bir amil kimi bəyan edir. Məşhur bir şeirdə deyilir:\nانَّ الشَّبابَ وَ الْفَراغَ وَ الْجِدَةْ مَفْسَدَةٌ لِلْمَرْءِ اىَّ مَفْسَدَةْ\n“Cavanlıq, işsizlik və pul böyük fəsadlara səbəb olur.” (“Nəhcül-bəlağənin şərhi”, İbn Əbil-Hədid, 3-cü cild, səh.340.)\nStatistik məlumatlar da hədisdə deyilənləri təsdiqləyir. Deməliyik ki, iş dedikdə, zehnimizdə təsəvvür olunan iş və kəsb deyil, əksinə insanı məşğul edən faydalı və şəri iş nəzərdə tutulur.\nHədislərdə “Şeytan öz qoşununu şam namazı ilə xiftən namazı arasında ezam edir!” – deyilməsinin səbəbi odur ki, bu müddət ərzində camaat evə yığışır və işsiz olur. Bu məqsədlə həmin anlar “qəflət saatı” adlanmışdır. Şam namazı ilə xiftən namazı arasında qılınan “qüfeylə” namazının “qüfeylə” adlandırılması qəflətin zərərli təsirlərini azaltması ilə əlqədardır.\nAydındır ki, heç kim iş və fəaliyyətsiz bir yerə çatmır. Elə buna görə də, böyük alimlər öz zəmanələrinin ən işlək və çalışqan şəxsləri olmuş, onlar üçün tətil və qeyri-tətil günləri olmamışdır. Onlar tətil günlərində iş və peşələrini dəyişsələr də, mütaliə və elmi fəaliyyətlərini əsla tətil etmirmişlər. Odur ki, tələbələr, tədqiqatçılar və elm ocaqları tətil günləri və boş vaxtlarından layiqincə bəhrələnməlidirlər.\nTeqlər : #Günün,#hədisi:,#İşsizliyin,#fəsadları,


Brendlər insanlara bənzəyir… | İlkin Manafov\nBrendinq fəaliyyətinin ən rahat metofora ediləcək obyekti insandır. Hər bir mərhələsi ilə brendlər insalara bənzəyir. Yaranması prosesində başlayaraq, yaşamasına qədər. Fəaliyyət göstərmısindən başlayaraq, yox olmasına qədər. Sizə bir neçə nümunə verim. Razılaşacaqsınız.\nMisal 1 – Fərqlənmək. Hər bir insan həyatda özünə yol tapmaq üçün digərlərindən mütləq fərqlənməlidir. Bunu biz istər oxuduğumuz kitablarla, istər işlədiyimiz yerdə göstərdiyimiz nəticələrlə, istərsədə ailədə münasibətlərin idarə edilməsi ilə, bir sozlə insan seçilməlidir. Eləcədə brendlərdədə bu belədir. Brendinq fəaliyyəti az qala fərqlənmə sözünün sinonimidir.\nMisal 2 – Emosiya. Hissiyatı olmayan insan heç vaxt uğur qazana bilmir. Quru adamlardan heç kimin xoşu gəlmir. Mən əminəm ki, Sizdə “quru” insan görəndə ondan uzaqlaşmaq üçün yollar düşünürsüz. Eləcədə brendlər belədir. Biz brendlərdə emosiya, hisslər, ürək axtarırıq. Yalnız yaxşı məhsul, yalnız çox keyfiyyətli olmaq artıq azdır. Bizə həyatda bizim adamlar lazım olduğu kimi, həmdə “bizim” brendlər lazımdır.\nMisal 3 – “Qəbirdə” olmaq. Bəzən bizim ətrafımızda çox yaxşı tanıdığımız adamlar olur. Biz onları çooooxtan tanıyırıq, lakin bu adamlarla heç bir münasibətdə olmaq istəmirik. Bu adamlar bizim xatirimizdə olsalarda, fiziki olaraq yoxdurlar. Bir növ bizim üçün maraqsızdılar. Hər birinizin ətrafında elə bir adam var. Brendlərdədə bu belədir. Dünyada çox saylı diri olaraq “qəbirdə” olan brendlər var. Bu brendlər əslində fəaliyyət göstərsədə, bizim üçün yoxdular.\nMisal 4 – Obraza malikdirlər. Biz hətta simasını görmədiyimiz insan haqqında yaratdığımız, əmin olduğumuz bir obrazımız olur. Məsələn Sizin yanınızda kiminsə haqqında danışsalar, Siz özünüzdə hiss etmədən şuur altı olaraq bir obraz formalaşdırırsınız. Eləcədə brendlər elədir. Biz onların simalarını görməsəkdə, onlar insan olaraq təsəvvür edirik. Məsələn BMW, məsələn Mersedes – Benz, məsələn iPhone və s.\nMisal 5 – Hədəf. Bizim mütləq qaydada özümüzə məxsus hədəfimiz, gələcək planlarımız, getdiyimiz yol olmalıdır. Hər bir insanın buna ehtiyyacı var. Hara gedəcəyini bilməyən insan, çatdığı yerdən asılı olmayaraq “Mən bura gəlmək istəmirdim…” deyəcək. Brendlərdədə bu eynidir. Brendin mütləq hədəfi və ana konsepsiyası olmalıdır. Strategiyasız brend tezliklə məhv ola bilər. İnsanlar kimi. Məqsəd insan ola bilərmi?!\nMisal 6 – Qurban vermək. Biz güclü olmaq üçün mütləq nəyisə qurban verməliyik. Qurban vermək, həmdə nələrdənsə imtina etmək, kiminsə xoşuna gəlməmək deməkdir. Biz “100 dollar” deyilik ki, hamının bizdən xoşu gəlsin. Brendinq fəaliyyətindədə belədir. Güclü brend olmaq üçün hamının deyil, məhz bizə lazım olan təbəgənin xoşuna gəlmək lazımdır. Güclü brend – qurban vermə bacarığıdır.\nMisal 7- Sadəlik. Necə ki, insan sadə olduqda daha tez qəbul edilir, eləcədə brendlər daha sadə, daha lakonik olmalıdırlar. Muasir dünyada informasiya çoxluğu, həm insanları, həmdə brendləri maksimum sadə və lakonik danışmağa vadar edir. Məndə sadəcə bu sozlərlə kifayətlənim\nBrendinq və kateqoriya idarəedilməsi\nMaşa Medved brendinqi\nPrevious Post#TwitterManiya – 4-cü hakimiyyət


İlhamə Quliyeva mirasını əsgərlərə bağışlayıbmış – Yenicag.Az\nAna Səhifə Maqazin İlhamə Quliyeva mirasını əsgərlərə bağışlayıbmış\nİlhamə Quliyeva mirasını əsgərlərə bağışlayıbmış\nYeni Çağ Media Qrupu – Fevral 26, 2016 - 11:36\nÖtən gün dünyasını dəyişən xalq artisti İlhamə Quliyeva mirasının Azərbaycan əsgərlərinə xərclənməsini vəsiyyət edib.\nBu barədə AzVision.az-a tanınmış teleaparıcı Elgiz Əkbər məlumat verib. Onun sözlərinə görə, İ.Quliyeva ölümündən bir ay öncə onu yanına çağıraraq vəsiyyət edib.\n“İlhamə xanım məni yanına çağırdı və vəsiyət elədi ki, öləndən sonra onun var-dövləri Azərbaycan ordusunun hesabına köçürülsün. Sonra dedi ki, məni anamın yanında dəfn edərsiniz və üzümə anamın qırmızı yaylığını örtərsiniz. İlhamə xanım bundan başqa yas mərasiminin keçirilməsi ilə bağlı istəklərini dilə gətirdi. O, məndən xahiş elədi ki, bu vəsiyyəti mətbuat vasitəsilə bütün Azərbaycana çatdırım”.\nElgiz Əkbər xalq artistinin rəsmi formada vəsiyyət yazmasından xəbərsiz olduğunu bildirib:\n“Bu barədə xəbərim yoxdur. Mən sadəcə xalq artistinin dedklərini bildirdim. Oğlu Orxanın vəsiyyətə necə münasibət göstərəcəyi haqqında heç nə deyə bilmərəm. Mən onunla bu barədə məsləhətləşməmişəm. Çünki İlhamə xanım oğlu ilə bağlı mənə heç nə demədi”.\nXatırladaq ki, xalq artisti İlhamə Quliyeva ötən gün 73 yaşında dünyasını dəyişib.


20:07 23 Dekabr 2021 Oxunub:418\nRusiya Federasiyasının senatoru İlyas Umaxanov Prezident İlham Əliyevi doğum günü münasibətilə təbrik edib.\nAzVision.az xəbər verir ki, təbrikdə deyilir: “Möhtərəm İlham Heydər oğlu.\nƏlamətdar yubileyiniz münasibətilə ən səmimi təbriklərimi qəbul edin.\nBütün dünyada Sizi görkəmli dövlət xadimi, dahi atanızın işinin mərd, müdrik və layiqli davamçısı kimi qəbul edirlər.\nQardaş Azərbaycan xalqı üçün Siz Azərbaycan Respublikasının illər boyu fasiləsiz inkişafını, beynəlxalq aləmdə onun nüfuzunun möhkəmlənməsini təmin edən tanınmış lidersiniz. Ölkənin ərazi bütövlüyünün və birliyinin təmin edilməsi həmişəlik Sizin adınızla bağlı olacaq. Mən fəxr edirəm ki, uzun illərdir bizi bir-birimizə dostluq və qarşılıqlı hörmət telləri, atalarımızın vəsiyyətləri bağlayır.\nBu əlamətdar gündə Sizə səmimi qəlbdən möhkəm cansağlığı, sevinc, dostcasına ünsiyyət, əla əhval-ruhiyyə və Azərbaycan xalqının rifahı naminə fəaliyyətinizdə yeni-yeni uğurlar arzu edirəm. Əminəm ki, Rusiyanı və qardaş Azərbaycanı birləşdirən sıx, qarşılıqlı faydalı iqtisadi və humanitar əlaqələr bundan sonra da inkişaf edəcək.\nSizə və yaxınlarınıza əmin-amanlıq diləyirəm”.\nSerbiya Respublikasının Prezidenti Aleksandr Vuçiç Prezident İlham Əliyevi doğum günü münasibəti ilə təbrik edib.\nDoğum gününüz münasibətilə Sizi təbrik edir, möhkəm cansağlığı, Azərbaycan Respublikasının firavanlığı naminə fəaliyyətinizdə uğurlar diləyirəm.\nTeqlər: Prezident İlhamƏliyev Təbrik


Qanda şəkərin hansı göstəricisi diabet diaqnozudur?\nƏgər səhər acqarına qanda şəkərin miqdarı 6,1 mmoll-dan, günün istənilən vaxtında isə 11,1 mmoll-dan artıq olarsa, belə şəxsə şəkərli diabet diaqnozu qoyulur. Bu gostəricilərə qarşı şubhə yaranarsa, dəqiqləşdirmək üçün qlükozaya tolerantlıq testi təyin edilir. Bu testi aparmaq üçün qlükoza məhlulu (75 qram qlükoza 250 ml su) hazırlanıb içilir və 2 saat sonra qanda şəkərin səviyyəsi ölçülür. 11,1 mmoll-dan artıq səviyyə şəkərli diabet diaqnozunu təsdiqləyir. Bu diaqnozu təsdiq etmək üçün şəkərin acqarına və yeməkdən sonrakı gostəricisi yuxarıda qeyd etdiyimiz qədər olmalıdır. Bu təyini muxtəlif gunlərdə etmək olar.\nQanda şəkərin hansı göstəricisi diabet diaqnozudur? Qlükozaya tolerantlığın pozulması nə deməkdir? Normal hədlə şəkərli diabet arasında orta bir vəziyyət var ki, onu qlükozaya tolerantlığın pozulması adlandırırlar. Bu zaman icilən qlükoza məhlulunun təsiri ilə 2 saat sonra qanda şəkərin səviyyəsi 7,8 mmoll-dən 11,1 mmoll-ə qədər olur. Belə gostəricinin olması gələcəkdə şəkərli diabet xəstəliyinin yarana biləcəyindən xəbər verir. (Qeyri-rəsmi adı diabetqabağı vəziyyətdir).\nQanda şəkərin yuksək və aşağı səviyyəsi\nQanda şəkərin yuksək gostəricilərinin olması şəkərli diabetin əsas əlamətlərindən biri sayılır. Bu zaman şəkərin səviyyəsini normal gostəricilərə qədər aşağı salmaq lazımdır. Xəstənin qanında şəkərin səviyyəsinin daima yuksək olması ilk novbədə insanda pis əhval-ruhiyyə yaradır və xəstəliyin ağırlaşmasına gətirib çıxarır. Xəstəlik nəzarətsiz qalarsa xəstənin böyrəyi, gözləri və ayaqları ziyan çəkər. Bundan başqa, beyinin, urəyin və ayaqların iri damarlarında aterosklerotik proseslər, yəni yığılmalar baş verə bilər.\nŞəkərli diabeti olan insanda şəkərin yuxarı həddi normadan da (11,1 mmol/ldən) yuxarı qalxa bilər. Bu hal hiperqlikemiya adlanır.\nHiperqlikemiya zamanı yaranan əlamətlər\nAşağıda qeyd olunan əlamətlər hiperqlikemiyanın, yəni qanda şəkərin səviyyəsinin yuksəlməsini gostərir:\nSidik ifrazının tezləşməsi və sidik miqdarının artması (xüsusən gecə saatlarında)\nDəridə yaranan yaraların,cızıqların gec sağalması\nDəridə və selikli qişalarda qaşınmaların əmələ gəlməsi. Yuxarıda sadalanan əlamətlərə həmişə bir yerdə rast gəlmək olmur. Şəkərli diabeti olan insan bu əlamətlərdən birini və ya ikisini qeyd edə bilər. Eyni zamanda dəridə irinli səpkilər kimi əlamətlər də ola bilər. Bəzən hiperqlikemiya əlamətləri xəstəliyin ancaq ilkin mərhələlərində narahatзılıq yaradır. Sonrakı dövrdə bədən bu əlamətlərə öyrəşir və narahatlıq olmur. Çox xəstələr, hətta şəkərin qanda səviyyəsi 15-16 mmoll olduqda da naraharlıqdan şikayətlənmir. Əlbəttə bu hal uzun muddət davam edərsə çox ciddi fəsadlar yarana bilər.\nDiabetik koma. Aseton nədir?\nŞəkərli diabetin ağırlaşma halları da var ki, bu heç də səbəbsiz yerə yaranmır. Bu hal ya qanda şəkərin səviyyəsini aşağı salan insulin və digər dərmanların istifadəsini dayandırdıqda, ya da ki, xəstədə diabetlə yanaşı sətəlcəm, apendisit, infarkt xəstəlikləri və s. olduğu zaman baş verir. Bu zaman qanda şəkərin səviyyəsi olduqca yuksəlir və orqanizmdə aseton deyilən maddə yaranır. Vəziyyət belə davam edərsə və mualicə aparılmazsa, xəstə huşunu itirər nəticədə diabetik komaya duşər. Koma insan həyatı üçün çox təhlukəlidir, lakin o heç vaxt qəfildən və gozlənilmədən yaranmır. Ona gorə də komanın qarşısını əvvəlcədən almaq mümkündür. Şəkərli diabeti olan insan oz vəziyyətinə diqqət etməli və düzgün nəzarət aparmalı, vaxtında lazımi tədbirlər görməlidir.\nŞəkərli diabeti olan insanda şəkərin aşağı həddi normadan da (3,3mmol/ldən) aşağı duşə bilər. Bu hal hipoqlikemiya adlanır. Bu vəziyyət şəkərsalıcı dərmanların qəbulu zamanı yarana bilər.\nHipoqlikemiya zamanı yaranan əlamətlər\nHiperqlikemiyadan fərqli olaraq hipoqlikemiya qəfildən və çox kəskin şəkildə başlayır.\nQanda şəkərin səviyyəsi azaldıqda aşağıdakı əlamətlər hiss olunur:\nBirdən-birə yaranan zəiflik\nNarahatçılıq və diqqətin pozulması\nÜrək döyüntülərinin tezləşməsi\nQanda şəkərin səviyyəsinin yüksəlməsi zamanı olduğu kimi, burada da əlamətlərin hamısı özünü eyni vaxtda göstərmir. Bəzi insanlarda hipoqlikemiya zamanı bu əlamətlərdən başqa, xüsusi hisslər də yaranır. Misal üçün, keyləşmə, burunun ucunda, ağızda və üst dodaqlarda arabir sancma ola bilər. Adətən xəstələr bu hissləri tez başa düşürlər və dərhal şəkəri qanda ölçüb tədbir gorməyə çalışırlar. Hipoqlikemiyası olan xəstənin rəngi kəskin şəkildə ağara bilər, əhval ruhiyyəsində dəyişkənliklər, birdən-birə yaranan əsəbilik, gərginlik, qəmginlik muşahidə olunar. Hətta insan durduğu yerdə aqressiv olub, başqasına qarşı kobudluq da edə bilər. Bəzən hipoqlikemiya təsadüfən, qanda şəkərin səviyyəsini təyin edən zaman aşkarlanır. Çox vaxt xəstələr şəkərin səviyyəsinin qanda artmasını və azlmasını özlərinin yaxşı hiss edə bildiklərini deyirlər. Amma bu aldadıcı hissdir. Çünki qanda şəkər yüksəldiyi və aşağı düşdüyü zaman yaranan hisslər muxtəlif olur.\nƏgər qanda şəkərin səviyyəsi çox aşağı göstəricilərə qədər düşərsə, bu mərkəzi sinir sisteminə çox pis təsir edər. İnsan öz hərəkətlərində durğunluq hiss edər və huşunu da itirə bilər. Hipoqlikemiya zamanı adamın huşunu tamam itirməsi, və həyatı vacib orqanların fəaliyyəti (yəni ürəyin fəaliyyəti və tənəffüs) pozulması hipoqlikemik koma adlanır. Hipoqlikemik koma həyat üçün çox təhlükəlidir və o azacıq hiss edilərsə təcili tədbir görülməlidir.\nXəbər 93941 dəfə oxundu.


Azərbaycan Kənd Bələdiyyələrinin Milli Assosiasiyasının ümumi yığıncağı Masallıda keçirilib - Xəbərlər - MASALLI RAYON İcra Hakimiyyəti\nAzərbaycan Kənd Bələdiyyələrinin Milli Assosiasiyasının ümumi yığıncağı Masallıda keçirilib\n4 may 2019-cu il tarixdə, Masallı Rayon Mədəniyyət Mərkəzində Azərbaycan Kənd Bələdiyyələrinin Milli Assosiasiyasının ümumi yığıncağı keçirilib.\nYığıncaqda Azərbaycan Respublikası Prezidenti Administrasiyasının ərazi-təşkilat məsələləri şöbəsinin məsul əməkdaşları, Milli Məclisin Regional Məsələlər Komitəsinin üzvləri, Ədliyyə Nazirliyinin, Azərbaycan Qəsəbə və Şəhər Bələdiyyələrinin Milli Assosiasiyalarının, Qeyri-Hökumət Təşkilatlarının nümayəndələri, KİV-lərin təmsilçiləri iştirak ediblər.\nToplantıda Azərbaycan Kənd Bələdiyyələrinin Milli Assosiasiyasının 2018-ci ildə gördüyü işlər barədə hesabatı, Nəzarət-Təftiş Komissiyasının hesabatı, Milli Asssosiasiyanın 2019-cu il üçün büdcəsi müzakirə edilib.\nYığncaqda Azərbaycan Kənd Bələdiyyələrinin Milli Assosiasiyasının sədri Əli Mehdiyevin hesabat məruzəsi dinlənilib.\nÖlkəmizdə uğurla davam etdirilən dövlət siyasəti nəticəsində bələdiyyə orqanlarının ictimai-siyası həyatımıza daha yaxından inteqrasiya olunduğunu vurğulayan Ə.Mehdiyev vətəndaşların yerli özünüidarəetmədə fəallığının artdığını diqqətə çatdırıb.\nQeyd olunub ki, hesabat dövründə Milli Məclisin Regional Məsələlər Komitəsi, Ədliyyə Nazirliyinin Bələdiyyələrlə İş Mərkəzi, həmçinin, QHT-lərlə qarşlıqlı faydalı əməkdaşlıq əlaqələri davam etdirilib, yerli özünüidarəetmənin qanunvericilik bazası təkmilləşdirilib.\nBildirilib ki, Milli Assosiasiyalarla qarşılıqlı faydalı əməkdaşlıq əlaqələri ona hesablanıb ki, bələdiyyələrimiz müasir dövrün çağırışına daha yaxından inteqrasiya olunsun, ərazidə prioritet seçilən sosial məsələlər daha tez həllini tapsın.\nHesabat ilində görülmüş işlərin bir hissəsi yerli özünüidarəetmənin təkmilləşdirilməsi ilə bağlı olub.\nMilli Assosiasiyaların təşəbbüsü və tövsiyəsi əsasında hər il bədəliyyələrdə keçirilən “Yerli demokratiya həftəsi” çərçivəsində bələdiyyə binalarının qarşısında, əhalinin sıx toplaşdığı yerlərdə müxtəlif çağırış şüarların asılması, sosial şəbəkələr və xəbər prtallarında əvvəlcədən yerləşdirilən elanlar həftə tədbirlərinin kütəviliyini xeyli artırıb.\nDiqqətə çatdırılıb ki, bələdiyyələrin iqtisadi potensialının artırılması sahəsində fəaliyyətin əlaqələndirilməsi, İKT üzərindən “Bələdiyyələrin Avtomatlaşdırılmış Məlumat Sistemi “ üzrə fəaliyyətin üzrə tədiyyəçilərin oçutunun qurlması davam etdilib, vergi və ödənişlərin toplanmasında müsbət dinamika yaranıb.\nBu səbəbdən ötən il ölkəmizin kənd bələdiyyələrinin gəlirləri artıb, sosial sifarişli layihələrin icrası sürətlənib.\nHesabat dövründə Milli Assosiasiyaların “Bir bələdiyyə-azı bir layihə” layihəsi çərçivəsində kənd bələdiyyələri tərəfindən 20 istiqamətdə 3157 layihə üzrə 4,8 milyon manatlıq layihələr icra olunub. Bu il isə 3500 layihənin icrası nəzərdə tutulub.\n2018-ci ilin yekunlarına əsasən kənd bələdiyyələri üzrə yerli büdcə gəlirləri 13,6 milyon manat olub.\nMilli Assosiasiya yerli özünüidarəetmə məsələri ilə bağlı Avropa Şurası Yerli və Regional Hakimiyyətlər Konqresi, beynəlxalq qurumlar və QHT-lər, xarici ölkələrin bələdiyyələri və assosiasiyaları ilə əməkdaşlıq əlaqələrini davam etdirib.\nSonra Azərbaycan Kənd Bələdiyyələrinin Milli Assosiasiyasının Nəzarət-Təftiş Komissiyasının hesabatı dinlənilib.\nMüzakirələrdə Azərbaycan Respublikası Prezidenti Administrasiyasının ərazi-təşkilat məsələləri şöbəsinin bələdiyyələrlə iş sektorunun müdiri Emin Eyvazov, Milli Məclisin deputatları Tahir Rzayev, Kamran Bayramov və Cavid Osmanov, Ədliyyə Nazirliyinin Bələdiyyələrlə İş Mərkəzinin rəisi Rəhman Məmmədov, Azərbaycan Kənd Qadınları Assosiasiyasının sədri Gülbəniz Qınbərova, kənd bələdiyyələrinin sədrləri çıxış ediblər.\nAzərbaycan Respublikası Prezidenti Administrasiyasının ərazi-təşkilat məsələləri şöbəsinin bələdiyyələrlə iş sektorunun müdiri Emin Eyvazov çıxışında hesabat dövründə kənd bələdiyyələrinin gördüyü işlərdən, dövlətin bələdiyyələrə qayğısından danışaraq yerli özünüidarəetmə orqanların fəaliyyətində olan nöqsanlar və onların aradan qaldırılması ilə bağlı tövsiyələrini bildirib.\nKənd bələdiyyələrinin gəlirlərinin ötən illə müqayisədə azaldığını, tədiyyəçilərin düzgün oçuta alınmamasının vergilərin və ödənişlərin yığımına təsir etdiyini vurğulayan Prezident Administrasiyasının rəsmisi bələdiyyə üzvlərinin hər zaman seçicilərinin yanında olmasının, onların problemləri ilə yaxından maraqlanmasının vacibliyini diqqətə çatdırıb.\nToplantıda, həmçinin Azərbaycan Kənd Bələdiyyələrinin Milli Assosiasiyanın 2019-cu il üçün büdcə layihəsi barədə Milli Assosiasiyanın icraçı katibi Vüsal Pşayevin məlumatı dinlənilib.\nÜmumi yığıncaqda müzakirə edilən məsələlərlə bağlı müvafiq qərar qəbul edilib.


Azərbaycanın böyük dövlət xadimi Uzun Həsənin (1468-1478) hakimiyyəti illərində Ağqoyunlu imperiyası bütün Yaxın və Orta Şərqdə qüdrətli hərbi-siyasi amilə çevrildi. Azərbaycanın dövlətçilik mədəniyyəti daha da inkişaf etdi. Uzun Həsən bütün Azərbaycan torpaqlarını əhatə edən güclü mərkəzləşdirilmiş dövlət yaratmaq siyasəti yeridirdi. O, bu məqsədlə xüsusi "Qanunnamə" hazırlatmışdı. Böyük hökmdar Qurani-Kərimi azərbaycancaya çevirtmiş, dövrün görkəmli elm adamı Əbu Bəkr əl-Tehraniyə "Kitabi-Diyarbəkriyyə" adlı Oğuznamə yazdırmışdı. Etiketler:\nAzerbaycan Tarixi Haqqinda Leyl-i Lal\nKaammiill Tarih: 20.11.2011 13:33\nLeyl-i Lal Tarih: 20.04.2010 13:39\nAzərbaycan xalqının qurub-yaratmaq dühası sayəsində əldə olunmuş mühüm uğurlara baxmayaraq, bir sıra obyektiv və subyektiv səbəblər üzündən 60-cı illərdə Azərbaycan iqtisadiyyatının bir çox sahələrində - həm sənayedə, həm də kənd təsərrüfatında mənfi meyllər özünü göstərməyə başladı. Leyl-i Lal Tarih: 20.04.2010 13:39\nMeÇuLaSiQ isimli Üye şimdilik offline konumundadır Alıntı ile Cevapla


Ailə münasibətinin tarazlanması - ForGenc.Net\nMüəllif : MiSs__KapRiZni · 29.05.2014, 07:53 · Baxılıb :\nHer bir aile yad hemlelerden qorunmasi lazim olan muqeddes yer, qaladir\nƏr və arvad bir-birleri üçün hər şey olmalidirlar.Qadin başqalari ilə bölüşdüyü sirleri erinden gizlemeli deyil elecede kişinin yad adamlara danişdiği lakin arvadindan gizli saxladigi sirr olmamalidir.Erinin çatişmayan cehetleri qadinin qadinin çatişmayan cehetleri ise ərinin ureyine defn olunmalidir.Həyat yoldaşlari hec vaxt qarşi terefin qelbine toxuna bilecek zarafatlara yol vermemelidir.Ər və arvad zarafatla olsada bir-biri haqqinda tanişlarina şıkayetlenmemelidirler.Çünki bu tamamile zarafatyana gorunse de her iki teref üçün xoşagelmez hal yarada hetta onlari yadlaşdira biler.\nAileni oz eksimizi gorduyumuz guzgu kimi qiymetlendirmeliyik.\nDostlar ve tanişlar aile heyatina qarişmamalidirlar.Heyat yolsaşlari emin olmalidirlarki butunlukde bir-birlerine aiddiler.Bu onlara serbestlik rahatliq ve etibar kimi hissler bexş eder.\nÇalişin ki ailenizde fikir ayriliği yaşamayin. Eger siz bir-birinize can atsaniz fikir ayriligi aradan qalxacaq ve yeniden ailede mehebbet hokm surecek .\nAilede ve cemiyyetde munaqise ve cekişmelerin sebebi Allahdan uzaqlaşmaqdir . Həqiqi birliyin sirri nə diplomatiyada ne problemlerim ohdesinden gelmek bacariginda ne de cetinlikleri ustelemeyi oyrenmiş qeyri insan quvvelerinin boyukluyundedir yalniz Allaha yaxinlaşmaqdadir.\nAilənin hər bir üzvü bilmelidirki o rahatliq seliqe ve intizam yatamaq üçün cavabdehlik daşıyır.\nHeç kəs başqasinin qarşisinda maneə yaratmamalidir. Hami bir-birini ruhlandiracaq xeyirxah işdə birlikde iştirak etmelidir. Mulayim temkinli ve hovseleli olmaq astadan ve sakit sesle danişmaq anlaşilmazliqlardan uzaq durmaq lazimdir.Ailenin her bir uzvu bilmelidirki ailede çiyin-çiyine hereket etmek lazimdir. 6 yaşli uşaqlardan başliyaraq hami bilmelidirki onlardan ailenin umumi işinde yardimci olmaq teleb olunur.\n29 May 2014 tarixində, saat 22:56\nMaraqlidi axra kimi oxudum,xeqiqeten erle arvad arasinda xec bir sirr olmamalidir …xebere gore tewekkur…\n31 May 2014 tarixində, saat 05:03\n02 İyun 2014 tarixində, saat 19:45\nNövbəti xəbər Serdar Ortaç - Tanrım (Klip+Mp3)\n60 sorğu 0,679 saniyəyə.


Laboratoriya - diaqnostika bölməsi | Şöbələr | Eye.Az\nLaboratoriya - diaqnostika bölməsiŞöbələr\nAkademik Zərifə Əliyeva adına Milli Oftalmologiya Mərkəzinin Laborator-Diaqnostik bölməsi bir neçə şöbədən ibarətdir. Bu şöbələrdə beynəlxalq tələblərə və standartlara cavab verən müxtəlif müasir müayinə növləri aparılır:\n- morfoloji və s.\nLaboratoriyanın nəzdində ümumi elektron kompüter şəbəkəsinin yaradılması sayəsində xəstələrin qeydiyyatı, biomaterialların götürülməsi və daşınması, müayinələrin aparılması və cavabların hazırlanaraq pasientlərə verilməsi avtomatlaşdırılmışdır. Məlumatların elektron bazada saxlanması dissertantların elmi işlərin aparılmasını asanlaşdırır. Laboratoriyanın bütün şöbələrində müasir, təkmilləşmiş texniki avadanlıqlardan istifadə olunur. Bu avadanlıqlar laboratoriyanın təcrübəli mütəxəsisləri tərəfindən idarə edilir. Müxtəlif müayinələlrin alınan nəticələri mərkəzə müraciət edən xəstələrin diaqnostik - müalicəvi tədbirlər kompleksinin aparılmasında yüksək əhəmiyymət daşıyır.\nBiokimyəvi və imminoloji müayinələrin aparılmasında hemotoloji, biokimyəvi və immunoferment analizatorlardan istifadə olunur. Mikroskopa inteqrəedilmiş müasir fotokamera vasitəsilə müayinələrin nəticələrinin fotoqeydiyyatına böyük imkan var. Mərkəzdə müxtəlif göz patologiyası ilə məşğul olan spesifik şöbələrin diaqnostik müalicəvi tələblərə müvafiq olaraq laborator müayinələr də sistemləşdirilmişdir. Burada diabetik və cərrahi əməliyyat qabağı paneli, koaquloqrammanın, revmotestlərin, lipidlərin, fermentlərin, mineralların, hormonların müayinəsi, infeksiya törədicisinin aşkar olunması, autoimmun anticisimlərin, allergik statusun, hüceyrə və humoral immunitetin göstəricilərinin təyini kimi və s. analizlər aparılır. Laboratoriyanın immunoloji bölməsində aparılan müayinələrin nəticələrinin statistik təhlili mərkəzdə müxtəlif istiqamətdə aparılan bir çox namizədlik və doktoluq dissertasiyaların fəsillərini təşkil edir və mərkəzin əməkdaşları tərəfdən elmi-praktik konfrans və konqreslərdə çıxışları zamanı, yerli və xarici mətbuatda öz əksini tapır.\nMərkəzdə təhsil alan rezidentlərə praktik təcrübədən çoxsaylı nümunələr göstərilərək oftalmoimmunologiyadan maraqlı mühazirələr oxunur.\nBundan əlavə olaraq, Mərkəzin Laborator - Diaqnostik bölməsinin nəzdində ekspress- laboratoriya xidməti də bir ilə yaxın müddətdə təşkil olunmuşdur. 24 saat ərzində fəailiyyət göstərən ekspress-laboratoriya günün müxtəlif anlarında Mərkəzə müraciyət edən xəstələrin laborator müayinələrinin təcili aparılması üçün bütün növ müasir tip avadanlıqlarla təhciz edilmişdir. Bu xidmət təcili pasientlərin diaqnostikasının və müalicəsinin gecikdirilməməsində böyük rol oynayır.\nBir ilə yaxın müddətdə Mərkəzin Masallı regional şöbəsində eyni qaydada laboratoriya bölməsi fəaliyyət göstərir. Bu şöbə Masallı və ətraf bölgələrdən olan pasientlərin laborator müayinəsini aparmaqla, belə xəstələrin cərrahi və konservativ düzgün müalicəsində böyük rol oynayır.\nSalmanova Aybəniz Rəcəb qızı Hacıyeva Tərlan Faiq qızı Qəndilova Yaqut Xəlil qızı Əzimova Fatimə Fazil qızı Orucova Solmaz Nəbi qızı Abbasova İlhamə Şafa qızı Yavərova Yelena Valeryevna Məcidov Azər Ağaddin oğlu


POCO F4 və POCO X4 GT smartfonları təqdim olunub - QİYMƏTİ |\nAna Səhifə/Texnologiya/POCO F4 və POCO X4 GT smartfonları təqdim olunub – QİYMƏTİ\nXiaomi tərəfindən keçirilmiş rəsmi təqdimat çərçivəsində POCO brendi öz yeni smartfonlarını təqdim edib. Yeni smartfonlar siyahısına POCO F4 və POCO X4 GT modelləri daxil olublar. İlk öncə POCO F4-dən başlayaq. Sözügedən smartfon Çində satışa çıxmış Redmi K40S modelinin qlobal versiyasıdır. POCO F4 smartfonu böyük ölçülü ekranı, güclü texniki özəllikləri və böyük həcmli batareyası ilə fərqlənir. Beləliklə POCO F4 modeli 120 Hz-lik təsvir yenilənməsinə sahib Full HD+ keyfiyyətli 6.67 düym AMOLED E4 ekran ilə təchiz olunub. Ekranın yuxarı mərkəz hissəsində ön kamera üçün nəzərdə tutulmuş kiçik dairəvi çıxıntı yerləşdirilib. Bundan əlavə olaraq ekran Gorilla Glass 5 qoruyucu şüşəsi ilə əhatə edilib. Barmaq izi skanı texnologiyası isə smartfonun yandırıb/söndürmə düyməsinə inteqrasiya edilib.\nPOCO F4 həmçinin özündə Dolby Atmos dəstəkli stereo səsgücləndiriciləri və kontaktsız ödənişlər üçün nəzərdə tutulmuş NFC çipi birləşdirir. Əsas texniki göstəricilər baxımından smartfon 8 nüvəli Snapdragon 870 prosessoru, 6/8 GB RAM, 128/256 GB daxili yaddaş həcmi, 64 MP (f/1.79 diafraqma, optik stabilizasiya) + 8 MP (f/2.2 diafraqma, 119 dərəcə bucaq əhatəsi) + 2 MP (f/2.4 diafraqma) üçlü arxa kamera, 20 MP-lik ön kamera və 67 vatt gücündə sürətli şarj texnologiyalı 4500 mAh enerji tutumlu batareya ilə təchiz olunub. Smartfon MIUI 13 interfreysli Android 12 vasitəsilə çalışır. POCO F4 27 iyun tarixində satışa çıxacaq. 6 GB RAM-a və 128 GB yaddaşa sahib versiya 399 avroya, 8 GB RAM-a və 256 GB yaddaşa sahib versiya isə 449 avroya satılacaq.\nİndi isə keçək performanslı texniki özəlliklərə sahib POCO X4 GT smartfonuna. Bu smartfon sürətli şarj texnologiyasının dəstəyi və təkmilləşdirilmiş akustika sistemi ilə diqqət çəkir. POCO X4 GT smartfonu 144 Hz-lik təsvir yenilənməsinə sahib 2460×1080 piksel keyfiyyətli 6.6 düym IPS ekran ilə təchiz olunub. Ekranın yuxarı mərkəz hissəsində ön kamera üçün nəzərdə tutulmuş kiçik dairəvi çıxıntı yerləşdirilib. Bununla yanaşı ekran Gorilla Glass 5 qoruyucu şüşəsi ilə əhatə edilib. Barmaq izi skanı texnologiyası smartfonun yandırıb/söndürmə düyməsinə inteqrasiya edilib. POCO X4 GT həmçinin özündə Dolby Atmos dəstəkli stereo səsgücləndiriciləri və kontaktsız ödənişlər üçün nəzərdə tutulmuş NFC çipi birləşdirir.\nƏsas texniki göstəricilər baxımından smartfon 8 nüvəli MediaTek Dimensity 8100 prosessoru, 8 GB RAM, 128/256 GB daxili yaddaş həcmi, 64 MP (f/1.9 diafraqma) + 8 MP (f/2.4 diafraqma, 120 dərəcə bucaq əhatəsi) + 2 MP (f/2.4 diafraqma) üçlü arxa kamera, 20 MP-lik ön kamera və 67 vatt gücündə sürətli şarj texnologiyalı 5080 mAh enerji tutumlu batareya ilə təchiz olunub. Smartfon Android 12 vasitəsilə çalışır. POCO X4 GT də 27 iyun tarixində satışa çıxacaq. 128 GB yaddaşa sahib versiya 380 avroya, 256 GB yaddaşa sahib versiya isə 430 avroya satılacaq. Lakin smartfonun bu qiymətləri 7 iyul tarixinə kimi keçərlidir. 7 iyuldan sonra smartfonun satış qiymətlərinin necə olacağı bilinmir.\nGözdən qaçırmayın: Nothing Phone (1)-in bəzi texniki özəllikləri Geekbench vasitəsilə təsdiqlənib\n“24 saat” “POCO F4 və POCO X4 GT smartfonları təqdim olunub – QİYMƏTİ” başlıqlı yazını “technote”-yə istinadən dərc edib


Həyat yoldaşı ilə necə “düzgün” savaşmaq lazımdır? – ÜSULLAR – Qafqaz Xəbər Agentliyi – qafqaznews.az\nƏlbəttə siz birgə yaşadığınız o şəxsi çox sevirsiniz, ona hörmət edirsiniz. Ancaq bu dəqiqə yox! Konkret bu dəqiqə siz onu parçalamaq istərdiniz! Siz sadəcə ona baxırsınız və əsəbləşirsiniz!\nAilə mübahisələri – istənilən ailənin həyatının ayrılmaz hissəsidir. Tez-tez və ya nadir hallarda, ciddi və ya qeyri-ciddi səbəblərdən ailə üzvləri (ər-arvad) arasında mübahisələr adi haldır. Səhərdən axşamadək stressli həyatda aldığımız mənfi enerjini bəzən heç səbəb olmayanda da ailə üzvlərimizə yönəldirik. Bu, xüsusilə gərgin işdə işləyənlərə xas olan xüsusiyyətdir. Nəticədə hər xırda məsələ üstündə ailə mübahisələri başlayır.\nDava-dalaşın da statistikası var\nStatistikaya görə ailələr il ərzində orta hesabla 312 dəfə (böyük və kiçik məsələlərə görə: “Sən harada idin? Niyə gecikirsən?”, “Suyu qabın boğazından içmə, 100 dəfə demişəm” və s.) mübahisə edirlər.\nBu mübahisələrin 70% pul mövzusuna aid olur. Bu və ya digər sorğularda iştirak etmiş ailələrdən 22% qeyd ediblər ki, mübahisələr onların gündəlik həyatında sevgi münasibətindən daha çoxdur.\nBəzi ailələrdə belə mübahisələr dərhal unudulur – münasibətlər tezliklə qaydasına düşür, bəzən isə belə mübahisələr münasibətlərin tamamilə pozulmasına, dözülməz evliliyə və nəhayət ailənin dağılmasına səbəb olur.\nBəs nə etmək lazımdır ki, belə mübahisələr ailəni dağıtmasın?\nSən demə digər problemlər kimi, ailə mübahisələrini də idarə etmək, hətta, …reqlamentləşdirmək olarmış. Sadəcə bunun üçün bəzi qaydalara əməl etmək kifayətdir. Fins.az xarici mətbuata istinadən psixoloqların belə hallar üçün məsləhətlərini təqdim edir. Məsləhətlər «Biz xoşbəxtik» deyən cütlüklər arasında keçirilən sorğunun nəticələri əsasında hazırlanıb.\nBeləliklə, «düzgün» mübahisələrə hazırsınız?! Getdik…\n1. Mübahisələrdən qaçmayın, çəkinməyin\nSiz nədənsə və ya nəyəsə əsəbləşmisiz? Dişinizin dibindən demək istədikləriniz var? Bunu gizlətməyin. Öz daxilinizdə kin saxlamayın.\nSiz də anlayırsınız ki, bu strategiya mübahisələrin sayının azaldılmasına yox, gələcək mübahisənin gücünün artmasına səbəb olacaq. Siz dözürsüz, yenə də dözürsüz (əslində davamlı şəkildə əsəbinizi boğursuz) və günlərin birində çox cüzi bir şeydən Siz atom bombası kimi partlayır və ailə həyatı boyunca yığılmış bütün kininizi üzə çıxardırsınız.\nBu heç də yeni bir fikir olmasa da, mübahisə zamanı hamıdan uca səslə qışqıran heç də hər zaman haqlı tərəf deyil. «Qışqıran qalibdir» fikri tamamilə səhvdir. Siz nə qədər gərgin və əsəbi olsanız belə qarşı tərəfi (həyat yoldaşınızı) əsəbinizin səbəbi haqqında təmkinlə məlumatlandırmağa çalışın.\n3. Keçmişi qurdalamayın\nDava zamanı diqqətinizi indiki zamanda baş verən hadisələrə cəmləmək çox vacibdir. 1985-ci ildə birgə məzuniyyətinizdə baş vermiş hansısa hadisənin, 2016-cı ildə müzakirəsi mənasızdır. Siz nədən narazı olduğunuzu qarşı tərəfə (həyat yoldaşınıza) düzgün çatdırmağı bacarmalısınız. Əlbəttə biz hər birimiz insanıq, bəzən hisslərimizi, əsəbimizi idarə etmək çətindir, buna görə də ehtimal ki, mübahisə məhz qışqırmaqla yekunlaşacaq (amma digər tərəfdən niyə?), lakin ən azından mübahisəni təmkinlə, müzakirə formasında başlayın.\n4. Bir-birinizi eşidin\nİnsanların daha bir problemi ondan ibraətdir ki, bəziləri danışmaq üçün məhz mübahisə məqamını gözləyirlər. Lakin mübahisə sizi əsəbləşdirən amillərə qıraqdan baxmaq üçün gözəl fürsətdir.\nMübahisənin yarısı təkcə sizin həyat yoldaşınıza qarşı sonsuz iddialarınızın səsləndirilməsinə yox, bu və ya digər iddianız üzrə onun da fikrinin dinlənilməsinə sərf olunmalıdır. Bəzən mübahisə zamanı düşünürsüz ki, siz haqlısız, sizin fikrinizdən əlavə düz fikrin olması mümkün deyil, ancaq qarşı tərəfi dinləmək özü də bir bacarıqdır. Unutmayın ki, məhkəmə zalında belə təqsirləndirilən şəxsə özünü müdafiə etmək üçün söz verilir.\nHəyat yoldaşınıza qulaq asın və əgər siz hərbi fərəqət formasında dayanaraq, gözlərinizdən od püskürürsünüzsə bu heç də sizin qulaq asdığınız demək deyil. Özünüzü aldatmayın. Qarşı tərəfi eşidin və bilin ki, niyə o, sizin düşündüyünüz fikri paylaşmır? Onun fərqli düşüncəsi nədir?\n5. Cavab qaytarmayın\nMübahisə edən üçün o, an qarşı tərəfin hər hansısa bir fikrinə cavab qaytarmamaq çox çətindir. Bu strategiya bağçada əla işləyirdi. Mübahisə zamanı Əliyə, Vəliyə və başqasına cavab qaytaran kimi siz danılmaz qalib olurdunuz. Amma unutmayın ki, sizin artıq 4 yaşlı uşaq deyilsiniz. Mübahisəniz var, mövzunuz üzrə mübahisə edin. Mübahisə var deyə qarşınızdakı şəxs (həyat yoldaşınız) sizin düşməniniz statusuna keçməyib. O, hələ sizin sevdiyiniz insandır. Hər bir mübahisədən sonra siz yenə də bir-birinizin üzünə baxmalısınız.\n6. Mübahisəni çox uzatmayın\nHansısa ideal bir aləmdə insanlar cəmi 2 dəqiqə mübahisə edib və bir daha heç vaxt bu mövzuya qayıtmırlar. Lakin reallıqda elə olur ki, bir mövzu aylarla və ya illər gündəmdə qalır və mübahisə səbəbi olur. Əgər mübahisə “cavab qaytarmaq” fazasından çıxıb, “qışqırmaq” fazasina keçibsə və siz artıq “bir-birinizi eşitmirsinizsə” mübahisəni dayandırsanız yaxşı olar. Əks halda hər iki tərəf ciddi şəkildə bir-birinin xətrinə dəyə bilər və bununla da kin saxlama mexanizmi işə düşəcək. Bəzən mübahisə zamanı dediyimiz sözlərə görə əlavə olaraq üzr istmək lazımdır.\nMübahisəyə fasilə verin, diqqətinizi acı sözlərdən yayındırın. Unutmayın ki, cavab qaytarmaq müsabiqəsində heç vaxt qalib olmur. fins.az\nhəyat yoldaşı Qafqaz Xəbər Agentliyi Qafqaznews.az


Oktyabrın 19-da Təhsil Nazirliyi tərəfindən növbəti mətbuat konfransı keçirilib.\nBakı şəhəri 202 nömrəli tam orta məktəbdə keçirilən tədbirdə Təhsil Nazirliyinin bu təhsil ocağında yeni yaradılmış studiyası media nümayəndələrinə tədqim olunub. Qeyd edilib ki, yeni fəaliyyətə başlayan onlayn “Təhsil” televiziyasının verilişləri bu studiyada hazırlanır.\nKonfransda bildirilib ki, “Azərbaycan Respublikasında təhsilin inkişafı üzrə Dövlət Strategiyası”nın həyata keçirilməsi ilə bağlı Fəaliyyət Planı”na uyğun olaraq yaradılmış “Təhsil” televiziyası uşaq və gənclərin intellektual fəaliyyətinin dəstəklənməsinə və cəmiyyətin inkişafında təhsilin rolunun daha dərindən dərk olunmasına xidmət edir. Hazırda “Təhsil” televiziyasının verilişləri Təhsil Nazirliyinin saytında, rəsmi Facebook səhifəsində, nazirliyin Youtube kanalında yerləşdirilir.\nTədbirdə Dövlət Strategiyasının həyata keçirilməsi ilə bağlı Fəaliyyət Planında təhsilverənlər, təhsilalanlar və valideynlər üçün maarifləndirici intellektual oyunların hazırlanmasının mühüm istiqamətlərdən biri kimi göstərildiyi qeyd edilib. Bildirilib ki, məktəblilər üçün “Brainiest” intellektual oyunu çərçivəsində AzTV-də yayımlanacaq “Əlaçı” verilişi də məhz bu məqsədlərə xidmət edir. Verilişin əsas tərəfdaşı Təhsil Nazirliyidir. Verilişdə ölkəmizin müxtəlif bölgələrindən olan məktəblilər iştirak edəcək. Tədbirdə, həmçinin maarifləndirici intellektual oyunların təşkilinə dəstək vemək üçün bu ilin martından beynəlxalq “Jeopardy” intellektual oyun-viktorinanın lisenziyası əsasında “61” verilişinin də ölkəmizdə yayımlandığı diqqətə çatdırılıb.


Azərbaycan Respublikasının Birinci vitse-prezidenti, Azərbaycan Respublikasının Prezidenti İlham Əliyevin həyat yoldaşı, Heydər Əliyev Fondunun və Azərbaycan Mədəniyyət Fondunun prezidenti, UNESCO və ISESCO-nun xoşməramlı səfiri.\nƏliyeva Mehriban Arif qızı 1964-cü il avqustun 26-da Bakı şəhərində ziyalı ailəsində anadan olub. 1982-ci ildə Bakı şəhəri 23 №-li orta məktəbi qızıl medalla bitirərək N.Nərimanov adına Azərbaycan Dövlət Tibb İnstitutunun müalicə-profilaktika fakültəsinə daxil olub. 1988-ci ildə M.Seçenov adına 1-ci Moskva Dövlət Tibb İnstitutunu fərqlənmə diplomu ilə bitirib.1988-1992-ci illər ərzində Moskvada akademik Krasnovun rəhbərliyi altında Göz Xəstəlikləri Elmi-tədqiqat İnstitutunda işləyib.\nMehriban Əliyeva Azərbaycan xalqının ümummilli lideri Heydər Əliyevin və tibb elmləri doktoru, akademik Zərifə Əliyevanın gəlinidir. Mehriban Əliyeva yazıçı, ədəbiyyatşünas, Azərbaycanın Əməkdar elm xadimi, filologiya elmləri doktoru (1947), professor Mir Cəlal Paşayevin və görkəmli jurnalist, pedaqoq, Əməkdar elm xadimi Nəsir İmanquliyevin nəvəsidir. Atası Arif Paşayev Azərbaycanın görkəmli alimi, pedaqoqu, ictimai xadim, Milli Elmlər Akademiyasının akademiki, Dövlət mükafatı laureatı, fizika-riyaziyyat elmləri doktoru, professordur. 1996-cı ildən indiyədək “Azərbaycan Hava Yolları” Dövlət Konserni Milli Aviasiya Akademiyasının rektorudur. Anası – şərqşünas, ədəbiyyatşünas, tənqidçi, tərcüməçi, filologiya elmləri doktoru, professor Aida İmanquliyeva Azərbaycanda ərəb ədəbiyyatı üzrə ilk elmlər doktoru, ilk professor-qadındır. Onun çoxsaylı elmi əsərlərində (3 monoqrafiya 70-dən artıq elmi məqalə) Qərb və Şərq mədəni ənənələrinin sintezi, yaradıcı üslubun inkişafı və yeni bədii cərəyanların təşəkkül tapması tədqiq olunur ki, bu da nəinki ərəb ədəbiyyatının, həmçinin bütün yeni Şərq ədəbiyyatlarının gələcəkdə tədqiqi üçün çox mühüm zəmin yaradır.\nMehriban Əliyeva - Azərbaycanın birinci xanımı (rəsmi saytı)


RISKİN İDARƏ EDİLMƏ SİYASƏTİ\n27.RISKİN İDARƏ EDİLMƏ SİYASƏTİ\nRisklərin idarə edilməsi Qrupun bankçılıq fəaliyyəti üçün fundamental hesab edilir və Qrup əməliyyatlarının əsas elementini təşkil edir. Qrup əməliyyatlarına xas olan əsas risklər aşağıdakılarla bağlıdır:\nQrup effektiv və səmərəli riskin idarəedilməsi prosesinin tətbiqinin önəmli olması faktını qəbul edir. Belə prosesin tətbiqinə imkan yaratmaq üçün Qrup riskin idarəedilməsi çərçivəsini yaratmışdır ki, bunun əsas məqsədi də Qrupu risklərdən qorumaqdan və Qrupa qarşıda qoyulmuş fəaliyyət məqsədlərinə nail olması üçün imkan yaratmaqdan ibarətdir. Risklərin idarəedilməsi çərçivəsi vasitəsilə Qrup aşağıdakı risklərin idarə edilməsini həyata keçirir:\nQrup maliyyə aləti üzrə bir tərəfin öhdəliyin yerinə yetirə bilməməsi və nəticədə digər tərəfin itkilərə uğraması ilə bağlı riskdən ibarət olan kredit riskinə məruzdur.\nRiskin idarəedilməsi və monitorinqi müəyyən edilmiş səlahiyyətlər çərçivəsində həyata keçirilir. Bu proseslər Kredti Komitəsi və Qrupun İdarəetmə Şurası tərəfindən icra edilir. Kredit Komitəsi tərəfindən hər hansı müraciət edilməyənə qədər, kredit prosesləri üzrə bütün tövsiyələr (borcalan üçün təsdiqlənmiş məhdudiyyətlər və ya kredit sazişinə edilmiş düzəlişlər və sair) filialın riskin idarəedilməsi üzrə direktoru yaxud Risklərin İdarəedilməsi Departamenti tərəfindən təhlil edilir və təsdiqlənir. Gündəlik riskin idarəedilməsi prosesi Kredit Departamentlərinin Rəhbərləri yaxud Filialların Kredit Şöbələri tərəfindən həyata keçirilir.\nQrup bir borcalan yaxud borcalanlar qrupları və sənaye seqmentləri üzrə qəbul edilmiş risklərin məbləğini məhdudlaşdırmaqla üzərinə götürdüyü kredit riskləri səviyyəsini strukturlaşdırır. Borcalan yaxud məhsul (sənaye sektoru) üzrə kredit riski səviyyəsinə qarşı qoyulmuş məhdudiyyət İdarəetmə Şurası tərəfindən rüblük təsdiqlənir. Banklar və brokerlər daxil olmaqla hər hansı bir borcalan halında riskə məruzqalma həddi daha sonra balans və balansdan kənar müddəalarla bağlı riskləri əhatə etməklə Kredit Komitəsi tərəfindən müəyyən olunmuş alt-limitlərlə məhdudlaşır. Limitlər müqabilində faktiki riskə məruzqalma hallarına gündəlik nəzarət olunur.\nMüvafiq hesab edilən hallarda və əksər kreditlərlə əlaqədar olaraq Qrup girov, eləcə də fərdi və korporativ zəmanətlər qəbul edir. Bəzi kredit məbləğləri qeyd olunan təminat vasitələrinin mövcud olmadığı fərdi şəxslərə verilmiş kreditlərdən ibarətdir. Belə kreditlər davamlı olaraq nəzarətdə saxlanılır və illik yaxud daha qısa müddətlərdə təhlil edilir.\nKreditlərin ayrılması üzrə öhdəliklər kredit, zəmanət və ya akredetiv formasında çıxış edən istifadə edilməmiş kredit vəsaitlərdən ibarətdir. Balansdan kənar uçotda olan maliyyə alətləri üzrə kredit riski müqavilə tərəfinin müqavilə şərtləri və müddəalarına əməl edə bilməməsi nəticəsində zərərin baş verməsi mümkünlüyü kimi müəyyən olunur. Kreditin ayrılması öhdəliyi üzrə kredit riskinə gəldikdə isə, Qrup realizə edilməmiş belə öhdəliklərin ümumi məbləğinə bərabər potensial zərər riski ilə üzləşir. Lakin, zərərin ehtimal edilən məbləği realizə edilməmiş kredit öhdəliklərindən azdır, ona görə ki, kreditin ayrılması üzrə öhdəliklərin əksəriyyəti müştərilərin xüsusi kredit standtarlarına davamlı qaydada cavab verə bilməsindən asılı olaraq şərti götürülür. Qrup maliyyə vəziyyəti haqqında hesabat və maliyyə alətləri halında olduğu kimi, riskin təsir nəticələrinin yumuşaldılması üçün limitləri və cari monitorinq prosesini tətbiq etməklə kreditlərin verilməsinin təsdiqlənməsi proseduruna əsaslanan eyni kredit siyasətini şərti öhdəliklərə də qarşı istifadə edir. Qrup balansdan kənar uçotda əks etdirilən şərti öhdəliklərin ödəniş müddətinə qədər dövrü nəzarətdə saxlayır, çünki daha uzun-müddətli öhdəliklər qısa-müddətli kredit öhdəlikləri ilə müqayisədə daha çox kredit riski dərəcəsinə məruz qalır.\nKredit riskinə maksimal məruzqalma həddi\nQrupuin kredit riskinə məruzqalma həddi əhəmiyyətli dərəcədə dəyişiri və həm fərdi risklərdən, həm də ümumi bazar iqtisadiyyatı risklərindən asılıdır.\nAşağıdakı cədvəldə balans hesabatı, eləcə də balansdan kənar hesabatda əks etdirilən maliyyə aktivləri ilə bağlı kredit riskinə maksimal məruzqalma həddi göstərilir. Maliyyə vəziyyəti haqqında hesabatda əks etdirilən maliyyə aktivləri halında kredit riskinə maksimal məruzqalma həddi həmin aktivlərin hər hansı əvəzləşdirmədən və girov sövdələşməsindən qabaq balans dəyərinə bərabərdir. Qrupun şərti öhdəlikləri və kreditin ayrılması ilə bağlı öhdəlik üzrə kredit riskinə maksimal məruzqalma həddi isə, qarşı tərəfin öhdəliklərini yerinə yetirmədiyi təqdirdə həmin alətlərin müqavilə üzrə məbləğlərindən ibarət olur ki, bu halda da qarşı iddialar, girov və təminatlar dəyərini itirir.\n2011-ci il üzrə maksimum riskə məruz qalma\n2010-cu il üzrə maksimal riskə məruz qalma\nPul vəsaitləri və onların ekvivalentləri (kassadakı qalıq istisna olmaqla)\nÖhdəliklər və şərti öhdəliklər\nGirov və digər kredit təminatları\nTələb olunan girovun məbləği və növü tərəfdaşın kredit riskinin qiymətləndirilməsindən asılıdır. Girovların növləri və qiymətləndirmə parametrlərinin məqbulluğuna dair prinsiplər icra edilir.\nƏldə edilən əsas girov növləri aşağıdakılardır:\nAvtomobil krediti üzrə: pul vəsaiti, avtomobili saxlama hüququ, üçüncü tərəf zəmanətləri\nBiznes kreditləri üzrə: daşınmaz əmlak üzrə xərclər, inventor və ticarət üzrə debitor borclar, üçüncü tərəf zəmanətləri\nİstehlakçı kreditləri: pul vəsaiti, kreditli istehlak avadanlıqlarının xərcləri, üçüncü tərəf zəmanətləri, yaşayış mülkü üzərində girov\nMikro kreditlər üzrə: pul vəsaiti, inventor və ticarət üzrə debitor borclar, üçüncü tərəf zəmanətləri, daşınmaz əmlak üzrə xərclər\nKart üzrə kreditlər: pul vəsaitləri, üçüncü tərəf zəmanətləri.\nRəhbərlik girovun bazar dəyərinə nəzarət edir, əsas müqaviləyə uyğun olaraq əlavə girov tələb edir, və kreditin dəyərsizləşməsi üzrə ehtiyatın adekvatlığına baxış zamanı girovun bazaar dəyərinə nəzarət edir.\nBalansdan kənar risk\nQrup balans uçotu halında olduğu kimi, əsas etibarlı ilə, balansdan kənar müddəalar halında da risklərin idarə edilməsi üzrə eyni siyasətləri tətbiq edir. Kreditlərin ayrılmasına öhdəliklər halında isə, həmçinin kredit və avanslar halında olduğu kimi, müştərilər və qarşı tərəflər ilə bağlı eyni kredit riskinin idarə edilməsi siyasətləri tətbiq olunur. Girov qarşı tərəfin imkanları və əməliyyatın mahiyyətindən asılı olaraq tələb edilə bilər.\nMaliyyə aktivlərinin sinfinə görə kredit keyfiyyəti\nMaliyyə aktivlərinin kredit keyfiyyəti Bankın daxili kredit reytinqi ilə idarə olunur. Aşağıdakı cədvəldə Bankın kredit reytinqi sistemi əsasında maliyyə vəziyyəti haqqında konsolidə edilmiş hesabatda kreditlə bağlı maddələr üzrə aktivin sinfinə görə kredit keyfiyyəti göstərilir. Aşağıdakı cədvəldə adətən hökumət təminatı və ya çox yaxşı girovla təmin edilmiş kredit riskinin minimum səviyyəsinə malik olan yüksək dərəcəli banklara və müştərilərə verilən kreditlərin yekunu göstərilmişdir . Yaxşı maliyyə vəziyyəti olan və yaxşı borc xidməti olan digər kreditorlar da standart səviyyəyə daxil edilmişdir. Sub-standart səviyyə fərdi dəyərsizləşməmiş, lakin standart səviyyədən aşağı kreditlərdən ibarətdir. Yüksək dərəcəli investisiya qiymətli kağızları çox aşağı ödəməmə ehtimalı və risksiz dərəcəsi olan hökumət və onun qurumları tərəfindən buraxılan kağızlardır.\nVaxtı keçməmiş və dəyərisizləşməmiş\nVaxtı keçmiş, dəyərsiz-ləşməmiş\nFərdi şəkildə dəyərsiz-ləşmiş\nMüştərilərə verilən kreditlər:\nBankın siyasəti düzgün və ardıcıl risk reytinqini kredit portfelində saxlamaqdır. Bu bütün biznes və məhsullar üzrə müvafiq risklərin bir istiqamətdə idarə edilməsi və kreditə məruz qalmanın müqayisəsini tənzimləndirirs. Reytinq sistemi tərəfdaş riskinin ölçülməsi üçün əsas vəsaitləri təmin etmək məqsədilə emal edilmiş bazar məlumatları ilə birləşdirilmiş müxtəlif maliyyə təhlilləri ilə dəstəklənir. Bütün daxili risk reytinqləri müxtəlif kateqoriyalara uyğun ölçülür və Bankın reytinq siyasətinə uyğun yaradılır. Müvafiq risk reytinqləri daima qiymətləndirilir və yeniləndirilir.\nVaxtı keçmiş, lakin dəyərsizləşməmiş kreditlərin maliyyə aktivlərinin sinfinə görə köhnəlmə təhlili:\n30 gündən az\nŞərtləri yenidən razılaşdırılmış maliyyə aktivlərinin sinfinə görə balans dəyəri\nAşağıdakı cədvəldə sinfinə görə razılaşdırılmış maliyyə aktivlərinin balans dəyəri göstərilmişdir:\nKreditin dəyərsizləşməsi üzeə qiymətləndirmələrdə əsas diqqətə layiq məsələlər müxtəlif vaxt həddlərində vaxtı keçmiş qalıq həcminin hərəkətini ölçən roll-rate modeli ilə təmin edilən məlumatlara əsaslanır. Bank iki sahədə dəyərsizləşmənin qiymətləndirilməsini idarə edir: fərdi qiymətləndirilmiş ehtiyatlar və birgə qiymətləndirilmiş ehtiyatlar.\nFərdi qiymətləndirilən ehtiyatlar\nBank fərdi əsasda hər fərdi əhəmiyyətli kredit üçün müvafiq ehtiyatları müəyyən edir. Ehtiyat məbləğinin müəyyən edilməsi zamanı nəzərə alınan maddələrə tərəfdaşın biznes planının dayanıqlılığı, onun maliyyə çətinliyi yaranan zaman fəaliyyətini yaxşılaşdırması bacarığı, proqnozlaşdırlan fakturalar, iflasa uğradığı halda gözlənilən dividend ödənii, digər maliyyə yardımının mövcudluğu, gerçəkləşə bilən girov dəyəri və gözlənilən pul vəsaiti hərəkətinin müddəti daxildir. Dəyərsizləşmə zərəri gözlənilməz halların daha ətraflı diqqət tələb etməsinə qədər hər hesabat tarixində qiymətləndirilir.\nBirgə qiymətləndirilən ehtiyatlar\nEhtiyatlar fərdi əhəmiyyəti olmayan kreditlər üzrə zərər (kredit kartları, yaşayış girovu və təminatsız istehlakçı krediti daxil olmaqla) üzrə birgə, fərdi dəyərsizləşmə sübutunun olmadığı fərdi əhəmiyyətli kreditlər üzrə qiymətləndirilir. Ehtiyatlar hər portfelin ayrıca baxılması olmaqla hər hesabat tarixində qiymətləndirilir.\nBirgə qiymətləndirmədə fərdi qiymətləndirmənin obyektiv sübutu olmadığı halda belə portfeldə mövcud olması ehtimal edilən dəyərsizləşmə nəzərə alınır. Dəyərsizləşmə zərəri roll-rate modeli qiymətləndirməsini nəzərə almaqla hesablanır. Sonra dəyərsizləşmə ehtiyatı Bankın ümumi siyasəti ilə uyğunluğun təmin edilməsi məqsədilə kredit rəhbərliyi tərəfindən baxılır.\nMaliyyə zəmanətləri və akkreditivlər kreditlərə oxşar tərzdə qiymətləndirilir və ehtiyatı yaradılır.


Çoxşaxəli yaradıcılıq irsinə malik sənətkar "Azad" operasının, külli miqdarda xor, vokal instrumental əsərlərin, kütləvi mahnıların, dram tamaşalarına musiqinin müəllifidir.\nLakin müxtəlif janrlara müraciət etməsinə baxmarayaraq, C.Cahangirov yaradıcılığının əsas sahəsini xor üçün yazılmış əsərlər, vokal simfonik musiqi və kütləvi mahnılar təşkil edir. Onun xor əsərləri milli xor mədəniyyətinin inkişafında böyük rol oynamışdır.\n1921-ci ildə neftçi ailəsində anadan olan C.Cahangirov uşaqlıqdan musiqiyə, teatra böyük həvəs göstərir, dərnəklərdə iştirak edir. 1937-ci ildə musiqi texnikumuna qəbul olan bəstəkar, 1940-cı ildə Azərbaycan Dövlət Konservatoriyasının xalq musiqisi şöbəsində təhsilini davam etdirir. Eyni zamanda o, Ü.Hacıbəylinin rəhbərlik etdiyi Azərbaycan Dövlət mahnı və rəqs ansamblının xor qrupuna, sonrakı illərdə isə uzun müddət Azərbaycan televiziyası və radiosunun xor kollektivinə rəhbərlik edir. Onun ilk əsərlərinin də bu xor üçün yazılması təsadüfi deyildi. Bəstəkar öz bəstələrilə yanaşı, həm də xalq mahnılarını da xor üçün işləyirdi.\nBu dövrə məxsus olan əsərlərdən "Arazın o tayında" vokal simfonik poemasını (söz. M.Qülqünün və Ə.Tudənindir), 12 hissədən ibarət "Dostluq mahnısı" kompozisiyasını, "Azad" və "Xanəndənin taleyi" operalarının xor nömrələrini, "Füzuli", "Nəsimi", "Aşıq Alı" kantatalarını, "Sabir oratoriyası"nı, S.Ələsgərovla birlikdə yazdığı onlarca xor miniatürlərini göstərmək olar.\nC.Cahangirovun "Azad" və "Xanəndənin taleyi" adlı hər iki operası onun Ü.Hacıbəyli ənənələrini bilavasitə davam etdirməsinə dəlalət edir.\n"Xanəndənin taleyi" operası inqilabdan əvvəl yaşamış və o dövrdə çox məşhur olan xanəndə Seyyid Mirbabayevin acınacaqlı tale qismətindən bəhs edir.\nC.Cahangirov öz yaradıcılığında iri həcmli əsərlərlə yanaşı mahnı janrında yazılmış əsərlərə mühüm yer vermişdir. Burada həm lirik səpgili mahnılara, həm müasir gənclərin gələcəyə inamını artıran, onların xoş əhval – ruhiyyəsini ifadə edən mahnılara, həm də kino ekranlarından, teatr tamaşalarından ayaq alıb xalq içərisində məşhurlaşan mahnılara rast gəlmək olar. Bu mənada "Ana", "Aylı gecələr", "Bakı", "Dan ulduzu, bir də mən", "Ay qız", "Alagöz" mahnıları, "Yenilməz batalyon" filmindən "Teymurun mahnısı", "Koroğlu" filmindən "Xanəndə qızın mahnısı", "Dəli kür" və "Bayatılar" mahnıları, Nizami Gəncəvinin yubileyi münasibətilə onun sözlərinə yazılmış "Gül camalın" romansı və xor üçün "Qəzəl" əsəri, İ.Nəsiminin 600 illik yubileyilə əlaqədar yazılmış "Ənəlhəq" mahnı – romansı,M. Füzulinin sözlərinə yazılmış "Eşitməzdim" qəzəl - romansı milli musiqi sərvətimizin ən nadir incilərindəndir.\nBəstəkarın 60 – 70-ci illərdə yazdığı əsərləri onun yaradıcılığının şah əsərləri sayıla bilər. Bu, "Məhsul", "Bahar gəlir" suitaları, "Hind gözəli" tamaşasına, "Koroğlu" filminə yazdığı musiqi, xalq çalğı alətləri üçün yazılmış "Qahirə eskizləri" əsəri, iran şairəsi Seyminin mətninə əsaslanan səs və simfonik orkestr üçün yazılmış "Ballada" əsəri, bir hissəli "Sabir" oratoriyası, "Simfonik" poema (1972), "Simfonik qravürlər" (1977), "Təzə nişanlı" operattası və külli miqdarda digər əsərlərdir ki, bəstəkarı dinləyicilərə sevdirir və gənc bəstəkarlara örnək olmaqda davam edir.


az | en | ru Bu gün: 12 Avqust 2020, Çərşənbə WWW.FACT-INFO.AZ\nNiyazinin qələminin məhsulu\nAzərbaycan musiqi mədəniyyətinin inkişafında maestro Niyazinin xidmətləri misilsizdi. Bir çox görkəmli bəstəkarlarımızın əsərlərinin gözəl ifası məhz onun adı ilə bağlıdı.\nMaestro Niyazi Azərbaycan bəstəkarlarının əsərlərini bütün dünyada tanıdaraq onların təbliğində xüsusi rol oynayıb. Bununla yanaşı Qərb və rus bəstəkarlarının əsərlərinə də eyni dərəcədə professionallıqla dirijorluq edib. Niyazinin adı dünya şöhrətli dirijorlarla yanaşı çəkilir. Bu böyük sənətkarın yaradıcılığı əsl örnəkdi.\nNiyazi Zülfüqar oğlu Tağızadə - Hacıbəyov 1912-ci il avqustun 20-də Tiflisdə anadan olub. Erkən yaşlarından əmisi Üzeyir bəyin himayəsi altında böyüyüb. Onun musiqi sənətini seçməyində istedadı ilə yanaşı Üzeyir bəyin də əvəzsiz xidmətləri olub.\nNiyazinin ilk böyük uğuru 1938-ci ildə Moskvada keçirilən “Azərbaycan incəsənəti günləri”ndəki çıxışı ilə bağlıdı. O, Moskvada Üzeyir Hacıbəylinin “Koroğlu” və Müslüm Maqomayevin “Nərgiz” operalarına dirijorluq edərək həm həmin əsərlərə, həm də onların müəlliflərinə bir daha uğur qazandırır.\nMaestronun gəncliyindən ömrünün sonuna qədər davam edən belə uğurlu çıxışları mədəniyyət tariximizə saysız-hesabsız nailiyyətlər bəxş edib. Onun adı həm də Azərbaycan bəstəkarlıq məktəbinin görkəmli simaları ilə birgə çəkilir. “Xosrov və Şirin” operası, “Zaqatala”, “Azərbaycan” süitaları, “Rast” simfonik muğamı və s. əsərlər Niyazinin qələminin məhsuludu.\nUşaqlıq illərində hərbçi olmağa hazırlaşırdı, kadet məktəbində dərs alırdı. Yaxşı futbol hakimliyi, təyyarə idmanına marağı vardı. Niyazi “Dinamo” cəmiyyətinin ağır atletika üzrə birinciliklərində dəfələrlə iştirak edib. 16-18 yaşlarında 56 kq çəki dərəcəsində bir neçə dəfə Bakı və Azərbaycan çempionu, medalçısı olmuş Maestro, həm də bir neçə ölkə rekordçunu vurmuşdu. Sonradan konservatoriyaya daxil olan və diqqətini əsasən musiqiyə yönəldən Maestro yenə də idmandan soyumayıb. Bu illərdə idman sevgisinin musiqidən heç də az olmadığını sübut edən görkəmli ictimai xadimimiz, onu tanıyanlar arasında böyük rəğbət hissi oyadıb. Niyazi II dünya müharibəsindən sonra - 1946-60-cı illərdə Azərbaycanın Ağır Atletika Federasiyasına da rəhbərlik edib. O vaxtlar bu qurum başqa cür adlanırdı – Azərbaycan SSRİ İdman Nazirliyinin nəzdində ağır atletika şöbəsinin sədri. Uzun müddət bu vəzifəni tutan Maestro bir çox idmançıların yetişməsi, onların ittifaq və beynəlxalq səviyyəli yarışlara qatılmasına kömək edib. Bütün bunlar onun bu idman növünə olan böyük sevgisindən xəbər verir. Amma bir çox ağrılar, şəxsi problemlər Maestroya bu işini davam etdirmək imkanı verməyib.\nAzərbaycan Respublikasının əməkdar bədən tərbiyəsi xadimi, görkəmli mütəxəssis, ağır atletika üzrə dəfələrlə Azərbaycan və İttifaq çempionu, veteran idmançı və müəllim Mirzə Hüseynov Maestro Niyazini belə xatırlayır:“O, biz uşaq olanda – təxminən 40-cı illərin sonu, 50-ci illərin əvvəllərində Azərbaycan ağır atletikasına rəhbərlik etmişdi. Çox güclü, enerjili, eyni zamanda idmansevər bir insan idi. Az qala hər gün bizim məşqlərimizi izləyər, uğurlar qazanmağa ruhlandırardı. Səmimi adam idi. Mən uşaq olmağıma baxmayaraq bunu yaxşı xatırlayıram. O, özü uşaqlıqda ağır atletika il məşğul olmuş, şəhər və ölkə birincisi olmuşdu. Həm fiziki, həm də mənəvi cəhətdən güclü insan idi”.\nNiyazi Z.Hacıbəylinin "Aşıq Qərib", Ü.Hacıbəylinin "Arşın mal alan" və s. əsərlərinin yeni redaksiyalarını hazırlayıb, Azərbaycan xalq mahnılarını ("Xumar oldum", "Qaragilə", "Ay bəri bax", "Küçələrə su səpmişəm" və s.) simfonik orkestr üçün işləyib, 1935-ci ildə "Rast" və "Şur" muğamlarını nota salıb. Azərbaycan musiqisində ilk simfonik əsərlərin müəlliflərindən olan Niyazi milli simfonizmin təşəkkülü və inkişafında əhəmiyyətli rol oynamışdır. Niyazinin 1942-ci ildə yazdığı "Xosrov və Şirin" operası musiqi dramaturgiyasının çoxplanlı olması, psixoloji gərginliyi, xor səhnələri və opera epizodlarının ifadəliliyi ilə fərqlənir. Onun 1949-cu ildə yazdığı "Rast" simfonik muğamı dramaturji bitkinliyi, güclü emosional təsiri, zəngin melodikası, xüsusilə harmonik dilinin əlvanlığı və ifadəliliyi ilə fərqlənir. "Rast" müəllifin idarəsi ilə bir çox xarici ölkələrdə səslənib, Çexiyada "Suprafon", ABŞ-da "Rikordi" musiqi şirkətləri tərəfindən qrammofon valına yazılıb. 1951 – 1952-ci illərdə Azərbaycan Dövlət Akademik Opera və Balet Teatrının dirijoru işləyən Niyazi 1951 və 1952-ci illərdə SSRİ Dövlət mükafatına layiq görülüb. Azərbaycan milli dirijorluq məktəbinin formalaşması Niyazinin adı ilə bağlıdı. Onun yozumunda milli bəstəkarların bir çox əsərləri, o cümlədən Ü.Hacıbəylinin "Koroğlu" operası dünya musiqisinin qızıl fonduna daxil olunub. Niyazi M.Maqomayevin "Nərgiz", Q.Qarayev və C.Hacıyevin "Vətən", F.Əmirovun "Sevil", P.Çaykovskinin "Qaratoxmaq qadın", A.Borodinin "Knyaz İqor", J.Bizenin "Karmen", C.Puççininin "Bohema", B.Smetananın "Satılmış gəlin" operalarını, S.Hacıbəyovun "Gülşən", Q.Qarayevin "7 gözəl", "İldırımlı yollarla" baletlərini tamaşaya hazırlayıb.\n1959-cu ildə SSRİ xalq artisti adına layiq görülən Niyazi 1961-ci ildə o vaxtkı S.M.Kirov adına Leninqrad Opera və Balet Teatrının baş dirijoru təyin olunub. Keçmiş SSRİ-nin ən məşhur teatrlarından birinə rəhbərlik etmək o dövrdə onun bir musiqiçi kimi böyük nüfuzundan xəbər verirdi. O burda A.Məlikovun "Məhəbbət əfsanəsi" baletinin ilk tamaşasını hazırlamışdır. Həmçinin P.Çaykovskinin "Yatmış gözəl" və S.Prokofyevin "Daş çiçək" baletlərinin yeni quruluşuna dirijorluq edib, həmin baletlərlə Parisin "Qrand-Opera", Londonun "Kovent-Qarden" teatrlarında qastrol tamaşaları vermiş və böyük uğur qazanıb. Müqavilə əsasında xarici ölkələrdə işləmək təklifi alan dirijor ona bir azərbaycanlı kimi doğma olan Türkiyəni seçir. Niyazi P.Çaykovskinin "Yevgeni Onegin" və "Qaratoxmaq qadın", C.Verdinin "Aida" operalarına Ankara Opera və Balet Teatrında, türk bəstəkarı Ə.Sayqunun "Koroğlu" operasına İstanbul Opera Teatrında ilk quruluş vermiş, onun ilk tamaşasına və "Yunus İmrə" oratoriyasına dirijorluq etmişdir. İfaçılıq sənəti tanınmış sənətkarlar D.Şostakoviç. Ş.Q.Şarayev, K.Sekki, B.Tarcan, V.Dobiaş və b. tərəfindən yüksək qiymətləndirilən Niyazi Azərbaycana qayıdaraq Dövlət Akademik Opera və Balet Teatrının bədii rəhbəri və baş dirijoru təyin edilmişdir. Niyazinin "Konsert valsı" və s. simfonik əsərləri, fortepiano ilə orkestr üçün konserti klassik musiqi əsərləri hesab olunur. O, "Təbrizim", "Dağlar qızı", "Vətən haqqında mahnı", "Arzu" mahnılarının müəllifidir. Niyazi Ə. Haqverdiyevin "Dağılan tifaq", C.Cabbarlının "Almas", S.Vurğunun "Vaqif, A. Korneyçukun "Polad qartal" dram tamaşalarına, həmçinin "Almas", "Kəndlilər", "Fətəli xan" və s. kinofilmlərə yazılmış musiqilərin müəllifidi.\n“Niyazini Azərbaycanda və keçmiş SSRİ məkanında tanımayan insan yox idi. Kim onu səhnədə görübsə, bu gün də unutmayıb. Ona görə ki, bu parlaq insan, şəxsiyyət o qədər yüksək səviyyəli musiqiçi idi ki, onun ifası insanlara o qədər böyük təəssürat bağışlayırdı ki, bunu unutmaq mümkün deyil. Niyazinin repertuarı çox zəngin idi. Mən onun haqqında Sabir Kərimovun kitabına nəzər salanda orada elə əsərlərin adına rast gəldim ki, bunlar məni çox valeh etdi. Çünki həddən ziyadə yüksək musiqi nümunələridir. Onlar Niyazinin interpretasiyası ilə səslənib. Skryabinin “Ekstaz” poeması, Taneyevin “İohan Domoskin” əsəri və s. Bunları vaxtilə Niyazi Azərbaycanda ifa edib. Bu əsərlərə az-az müraciət olunurdu.\nBir faktı da mütləq qeyd etməliyəm ki, bu da sırf Niyazinin xidməti ilə bağlıdır. 1970-ci illərdə ulu öndər Heydər Əliyevin təşəbbüsü ilə hər cümə günü Filarmoniyada simfonik musiqi axşamları keçirilirdi. Bu konsertlərin təşkili, repertuar seçimi və idarə olunması birbaşa Niyazinin ideyalarına əsaslanırdı. O, konsertlərdə dünya klassik nümunələri ilə yanaşı Azərbaycan bəstəkarlarının əsərlərini də böyük şövqlə ifa edər və öz parlaq dirijor məharəti ilə hamını heyran qoyardı. Onun barəsində çox danışmaq olar. Azərbaycan musiqi mədəniyyəti tarixində Niyazinin yeri əvəzolunmazdır”. Xalq artisti, professor, Azərbaycan Bəstəkarlar İttifaqının sədri Firəngiz Əlizadə.\n“Hacıbəyovlar ailəsi Azərbaycanın dahi simalarını yetirən nümunəvi bir nəsildir. Başda Üzeyir bəy olmaqla bu ailənin üzvləri xalqımızın layiqli vətəndaşlarıdır. Maestro Niyazi də o parlaq, nümunəvi şəxsiyyətlərdəndir. Onun haqqında danışmaq mənə çətindir. Çünki ondan o qədər yaxşılıqlar görmüşəm, bilmirəm hansını deyim. Onun evi mənim üçün əsil sənət məktəbi olub. Bu evdə Rixter, Rostropoviç, Şostakoviç və daha neçə-neçə görkəmli sənətkarları görmüşəm. Hansı dünya şöhrətli musiqiçi Bakıya gəlsəydi, mütləq maestro Niyazinin evində qonaq olmalı idi. Bu artıq bir ənənəyə çevrilmişdi. Orada keçən görüşlər həm incəsənət, həm diplomatik söhbətlər üçün çox əhəmiyyətli idi. Bu həm də maestronun qonaqpərvərliyindən, yüksək humanist keyfiyyətlərindən irəli gəlirdi. Niyazinin musiqiçi kimi xidmətləri əvəzolunmazdır. Çünki Niyazi sadəcə dirijor deyildi. O, bütün varlığı ilə musiqiyə bağlı və əsil sənət fədaisi idi. Niyazi ifa etdiyi əsəri bütün varlığından keçirib, onu öz içində yaşayıb, sonra pult arxasına keçirdi. Odur ki, o, orkestrin bütün üzvlərindən ciddi tələblər edirdi. Məhz buna görə də onun idarəsi ilə orkestr çox parlaq və möhtəşəm səslənirdi. Mən özümü xoşbəxt hesab edirəm ki, Niyazi ilə bir səhnədə çıxış etmək mənə də nəsib olub. O günlər mənim üçün əlçatmaz və unudulmazdır”. Xalq artisti, professor Fərhad Bədəlbəyli.\nMaestro Niyazi öz xidmətləri ilə yalnız özünü deyil, neçə-neçə sənətkarı, onların əsərlərini yaşadıb. Niyazi Azərbaycan və dünya musiqisinin mahir interpretatoru olub. Təbii ki, bu klassik nümunələri xalqa sevdirmək də sənətkardan xüsusi məharət tələb edir. Yəqin ki, qocaman insanlar yaxşı xatırlayarlar ki, Niyazi nəinki konsert salonlarında, hətta tarla düşərgələrində belə konsert verərmiş. Bu da təsadüfi deyildi.\n“Xalqın - xüsusən gənc nəslin ümumi mədəniyyətinə, onun mənəvi aləminə, estetik musiqi zövqünün düzgün istiqamətdə formalaşmasına klassik musiqinin təbliği güclü təsir göstərir. Düzgün qurulmuş musiqi təbliğatı bu aktual problemi həll edə bilər”.\nMaestro Niyaziyə aid bu dəyərli fikirlər bütün zamanlarçün müasirdi. Elə ölməz ustadın örnək yaradıcılığı kimi. Maestro Niyazinin misilsiz xidmətləri daim xalqımız və dövlətimiz tərəfindən yüksək qiymətləndirilib. Avropa və Asiyanın bir sıra ölkələrində dirijor kimi uğurlu çıxışlarına görə 1959-cu ildə keçmiş SSRİ-nin xalq artisti və SSRİ Dövlət mükafatına, 1986-cı ildəsə R.Taqorun süjeti əsasında yazdığı “Çitra” baletinə görə “Cəvahirləl Nehru” mükafatına da layiq görülüb.Ona olan xalq məhəbbəti bu gün də yaşayır. Maestronun mənzili 1994-cü ildən ev-muzeyi kimi fəaliyyət göstərir. Burada müxtəlif incəsənət tədbirləri keçirilir və hətta bəstəkarlar haqqında bu mənzildən dəfələrlə verilişlər hazırlanıb. Hər ilin avqust ayındasa burda Maestronun xatirə gecəsi təşril olunur. Böyük sənətkar doğulduğu ayda, avqustun 2-də dünyadan köçüb. Ruhu şad olsun!\nP.S. Yazıda ustad sənətkara ad olunan məqalələrdən istifadə olunub.\n◄ 1 ... 90 91 92 ... 133 ► A ₪\nSorğunun yerinə yetirilmə müddəti (mk.san.):0.006399